Το σακάκι στην Ακόνη\nΣε εκείνη την καλύβα, από πέτρες και ξύλα, με τη τσίγκινη σκεπή, σε εκείνη την καλύβα που μέρα με τη μέρα καταρρέει χρόνια τώρα, σε εκείνη την καλύβα που ο μπάρμπα Γιάννης έφτιαξε για τη φαμίλια... κάποτε... εκείνους τους δύσκολους χειμώνες που μάζευε ελιές, στέκει κρεμασμένο το σακάκι.\nΞεχωρίζει από μακριά, το κρατάει μια σκουριασμένη πρόκα. Το σακάκι στέκει χρόνια κρεμασμένο. Το μαρτυρούν οι μισοσκισμένες τσέπες του, οι τρύπες στο γιακά, το φθαρμένο από το χρόνο ύφασμα. Με τον καιρό το σακάκι έχασε την ελαστικότητά του, μοιάζει μαρμαρωμένο, ούτε ο αέρας φαντάζει ικανός να ταράζει την ηρεμία του. Στην εσωτερική τσέπη ξεχωρίζει ακόμα η επωνυμία του κατασκευαστή" Χαλικιόπουλος" με καλλιγραφικά γράμματα που θυμίζουν παλιά επιγραφή.\nΤο σακάκι, μοναδικό στοιχείο που μαρτυρά την ανθρώπινη παρουσία στο πέρασμα του χρόνου. Πόσες εικόνες πλάθει ο νους κάθε φορά που τραβά πάνω του το βλέμμα. Πόσες απορίες γεννιούνται κοιτώντας το να στέκει κρεμασμένο στον τελευταίο δοκό που απέμεινε να συγκρατεί την καλύβα.\nΚάποτε, όταν έφτανε η ώρα της ελιάς, η Ακόνη έσφυζε από ζωή. Οι ελαιώνες της έθρεψαν γενιές ολόκληρες. Οι χωρικοί άφηναν πίσω τους τα χωριά και κινούσαν για την Ακόνη. Κι ήταν μακρινή και δύσκολη η διαδρομή. Πότε με τα πόδια, πότε με τα ζώα, από εκείνους τους κακοτράχαλους δρόμους ξεκίναγε ο μεγάλος αγώνας. Περνούσαν μήνες ολόκληρους δίπλα στο χωράφι και οχτώ και δέκα νοματαίοι. Ήθελαν χέρια οι ελιές. Δύσκολή δουλειά.\nΟι καλύβες ήταν τα σπίτια τους μέχρι που τέλειωνε το μάζεμα. Αυτές οι καλύβες σκέπασαν το κόπο και τις θυσίες των ανθρώπων που μας μεγάλωσαν. Αυτές οι καλύβες ζέσταναν τα κουρασμένα κορμιά των βιοπαλαιστών και τους προστάτευσαν από τ΄ αγριοκαίρι.\nΜεγαλώνοντας στα ορεινά της Λευκάδας, στην Καρυά, με ανθρώπους που πάλευαν νύχτα μέρα για τη ζωή, πλήθος αναμνήσεων, ακουσμάτων, εικόνων που κουβαλάμε από παιδιά μέσα μας, πλημμυρίζουν κάθε τόσο τη σκέψη.\nΠόσες φορές με αφορμή μια κουβέντα μεταξύ των ανθρώπων, μια εικόνα που τυχαία βλέπουμε, έρχονται στο μυαλό αυτές οι αγαπημένες αναμνήσεις των παιδικών μας χρόνων, αναμνήσεις άρρηκτα συνδεδεμένες με τα πρόσωπα που μεγαλώναμε μαζί και που μας έμαθαν εκείνο τον παλιό τρόπο ζωής.\nΈτσι κάθε φορά που κάποιος μιλάει για την Ακόνη, η φωνή του παππού στροβιλίζεται στο μυαλό και η κουβέντα του ηχεί πάλι στ΄ αυτιά, σαν να μην πέρασε μια μέρα " .. θα πάω κάτου στην Ακόνη αύριο..."\nΑναρτήθηκε από karya lefkadas στις 1:21 μ.μ.


Ράντλεϋ - Mια ασυνήθιστη οικογένεια | i-read.i-teen.gr\nΟΡΤΣΑΡΝΤ ΛΕΪΝ 17\nΕΙΝΑΙ ΗΣΥΧΗ ΠΕΡΙΟΧΗ, ΙΔΙΑΙΤΕΡΑ ΤΗ ΝΥΧΤΑ. Τόσο ήσυχη που θα είχατε κάθε λόγο να σκεφτείτε πως ανάμεσα στα όμορφα δρομάκια της, κάτω από τις σκιές των δέντρων της θα μπορούσε να ζει κάποιο τέρας. Κι όμως, στις τρεις το ξημέρωμα στο χωριό Μπίσοπθορπ είναι εύκολο σε κάποιον να πιστέψει το ψέμα που του σερβίρουν οι κάτοικοί του – πως είναι ένα μέρος που ταιριάζει μόνο σε καλούς και ήσυχους ανθρώπους, που θέλουν να ζήσουν καλές και ήσυχες ζωές. Τούτη την ώρα οι μόνοι ήχοι που ακούγονται είναι εκείνοι της φύσης. Το σκούξιμο μιας κουκουβάγιας, το μακρινό γάβγισμα ενός σκύλου ή, σε μια νύχτα με αεράκι σαν την αποψινή, ο ασαφής ψίθυρος του ανέμου καθώς περνάει μέσα από τα κλαδιά της μουριάς. Ακόμα κι αν στεκόσασταν στον κεντρικό δρόμο, έξω ακριβώς από το κατάστημα με τα λουσάτα ρούχα ή την παμπ ή το Πεινασμένο Γουρουνάκι, το κατάστημα με τα αλλαντικά, δε θα ακούγατε το επίμονο βουητό των αυτοκινήτων που οργώνουν τους αυτοκινητόδρομους, αφού αραιά και πού περνούν από δω αυτοκίνητα, ούτε θα τραβούσε την προσοχή σας το προσβλητικό γκραφίτι που διακοσμεί τον τοίχο του πάλαι ποτέ ταχυδρομείου – παρόλο που η λέξη ΦΡΙΚΙΟ θα έβγαζε μάτι αν ήσασταν περισσότερο παρατηρητικοί.\nΜακριά από τον κεντρικό δρόμο, αν κάνατε έναν νυχτερινό περίπατο σε απόμερα δρομάκια σαν κι αυτό με το περίεργο όνομα Όρτσαρντ Λέιν* και περνούσατε μπροστά από τις μονοκατοικίες όπου ζουν δικηγόροι, γιατροί και μεγαλοστελέχη επιχειρήσεων, θα διαπιστώνατε πως ήταν κατασκότεινες και οι κουρτίνες τους τραβηγμένες, απομονώνοντάς τες από το σκοτάδι της νύχτας. Ή τουλάχιστον αυτή την εντύπωση θα είχατε σχηματίσει μέχρι να φτάσετε στο νούμερο 17 του ίδιου δρόμου, όπου σίγουρα θα προσέχατε το φως σ’ ένα από τα παράθυρα του πάνω πατώματος να φιλτράρεται μέσα από τις κουρτίνες.\nΚαι αν σταματούσατε, απορροφημένοι από τον δροσερό, αναζωογονητικό, φρέσκο νυχτερινό αέρα, θα θεωρούσατε με μια πρώτη ματιά το σπίτι στο νούμερο 17 απόλυτα εναρμονισμένο με τα γειτονικά σπίτια. Ίσως όχι τόσο αρχοντικό όσο του γείτονα, στο νούμερο 19, με τη μεγάλη είσοδο και τα κομψά αρχιτεκτονικά στοιχεία, κατάλοιπα της εποχής της Αντιβασιλείας, αλλά σίγουρα από εκείνα τα σπίτια που καταφέρνουν να κρατούν την παλιά αρχοντιά τους.\nΣίγουρα ένα σπίτι-πρότυπο, που δείχνει και είναι ακριβώς όπως αρμόζει σε μια ιδανική επαρχιακή οικογενειακή κατοικία – όχι υπερβολικά αλλά αρκετά μεγάλο, με τίποτα το περιττό, που να χτυπάει στο μάτι. Ένα ονειρεμένο από κάθε άποψη σπίτι, όπως θα σας έλεγαν και οι μεσίτες, και σίγουρα ιδανικό για να μεγαλώνει κανείς τα παιδιά του σ’ αυτό.\nΑλλά, αν η προσοχή σας παρέμενε πάνω από ένα λεπτό προσηλωμένη στο νούμερο 17, θα παρατηρούσατε ότι κάτι δεν πήγαινε καλά μ’ αυτό το σπίτι. Ίσως η λέξη «παρατηρούσατε» να είναι πολύ έντονη για τη συγκεκριμένη περίπτωση. Και ίσως στ’ αλήθεια να μη συνειδητοποιούσατε πως ακόμα και η φύση θα φαινόταν πιο ήσυχη γύρω από το συγκεκριμένο σπίτι, πως δε θα έφταναν στ’ αυτιά σας κελαηδίσματα πουλιών ή οποιοσδήποτε άλλος ήχος. Ωστόσο, ίσως από ένστικτο και μόνο, ν’ αναρωτιόσασταν για το έντονο φως στο παράθυρο και το ξαφνικό κρύο, που μάλλον δε θα το δικαιολογούσε το βραδινό αεράκι.\nΑν αυτή η αίσθηση γινόταν εντονότερη, θα μπορούσε να δώσει τη θέση της στον φόβο, έναν φόβο που θα σας έκανε να το βάλετε στα πόδια την ίδια στιγμή, αλλά το πιθανότερο είναι πως τίποτε απ’ όλα αυτά δε θα συνέβαινε. Θα συνεχίζατε να παρατηρείτε με ενδιαφέρον το όμορφο σπίτι και το οικογενειακό αυτοκίνητο που ήταν παρκαρισμένο απ’ έξω και θα σκεφτόσασταν πως σ’ αυτό το σπίτι ζουν απόλυτα φυσιολογικοί άνθρωποι που σε καμιά περίπτωση δεν μπορεί να αποτελούν απειλή για τον έξω κόσμο.\nΑν επιτρέψετε στον εαυτό σας να σχηματίσει αυτή την άποψη, θα κάνετε λάθος. Γιατί στο νούμερο 17 της Όρτσαρντ Λέιν μένουν οι Ράντλεϋ και, παρά τις προσπάθειές τους για το αντίθετο, κάθε άλλο παρά φυσιολογικοί είναι.\nΜεταφραστής: Κώστια Κοντολέων\nΛέξεις κλειδιά: οικογένεια, κοινωνική σάτιρα, εφηβεία, ενηλικίωση, βαμπίρ, Αγγλία\nISBN:9789601640174 , Σελίδες:504 , ΒΚΜ:08017\nΟι Ράντλεϋ μοιάζουν με μια συνηθισμένη οικογένεια, με τις δυσκολίες της αλλά και τις ευτυχισμένες στιγμές της. Διαφέρουν όμως σε κάτι: είναι βαμπίρ… Τα παιδιά της οικογένειας, ο Ρόουαν και η Κλάρα, δεν το ξέρουν, οι γονείς τους είχαν από παλιά πάρει την απόφαση να ακολουθήσουν μια δίαιτα «εγκράτειας», ώστε η ζωή τους να αρχίσει να κυλά φυσιολογικά και να μη φτάνουν στο σημείο να λαχταράνε να ρουφήξουν το αίμα των γειτόνων τους.\nΌλη αυτή η προσπάθεια θα πάει χαμένη από τη μια στιγμή στην άλλη τη μέρα που ένα αγόρι θα επιτεθεί ερωτικά στην Κλάρα και εκείνη, στην προσπάθειά της ν’ αμυνθεί… θα τον κάνει κομματάκια.\nΚαι τότε είναι που θα εμφανιστεί ο θείος Γουίλ, ένα βαμπίρ της παλιάς σχολής που έχει την τάση να ανακατεύεται σε όλα τα οικογενειακά προβλήματα…\nΟι Ράντλεϋ αναρωτιούνται τι γινόμαστε όταν μεγαλώνουμε, και ανακαλύπτουν τι κερδίζουμε και τι χάνουμε όταν αρνιόμαστε τις επιθυμίες μας.\n«Αυτό το βιβλίο είναι κυκλοφορίας από τις Εκδόσεις Πατάκη.»\nδες το «Ράντλεϋ - Mια ασυνήθιστη οικογένεια» στο site των Εκδόσεων Πατάκη\nΤέσσα Γράττον, Η μαγεία του αίματος, Εκδόσεις Πατάκη\nΑνν Μπρασάρις, Το όνομά μου είναι Μνήμη, Εκδόσεις Πατάκη\nΣτέφανι Μέγιερ, Λυκόφως, Πλατύπους\nΣτέφανι Μέγιερ, Νέα Σελήνη, Πλατύπους\nΣτέφανι Μέγιερ, Έκλειψη, Πλατύπους\nΣτέφανι Μέγιερ, Χαραυγή, Πλατύπους\nΔες την παρουσίαση του βιβλίου από το TV Book Club.\n«Κι εκεί ακριβώς που σκεφτόμασταν ότι με το TWILIGHT η ιδέα των βαμπίρ στον 21ο αιώνα είχε εξαντλήσει τη δυναμική της, έρχεται ο MATT HAIG με την ιδιοφυή και συγκινητική του ιστορία για μια οικογένεια βαμπίρ που ζουν σε ένα καθωσπρέπει μικροαστικό αγγλικό προάστιο. Ο Χέιγκ γράφει εθιστικά μικρά κεφάλαια που προχωρούν την ιστορία με εξαιρετικό ενδιαφέρον. Αστειεύεται με την παραδοσιακή γνώση αντιμετώπισης των βαμπίρ, ενώ παράλληλα διατηρεί τους χαρακτήρες των ηρώων του πειστικούς, αυθεντικούς και αξιαγάπητους. Όλα τα μυθιστορήματα με θέμα τους τα βαμπίρ έχουν έντονα σεξουαλικά υπονοούμενα, αλλά σ’ αυτό το βιβλίο το πάθος δεν αφορά απλώς τους εφήβους με τα ωχρά πρόσωπα».\n«… το καλύτερο βιβλίο για βαμπίρ που κυκλοφόρησε ΠΟΤΕ… αυτό το βιβλίο είναι τώρα ΕΝΑ ΑΠΟ ΤΑ ΑΓΑΠΗΜΕΝΑ ΜΟΥ ΒΙΒΛΙΑ ΟΛΩΝ ΤΩΝ ΕΠΟΧΩΝ… Είναι αστείο, τολμηρό, και δε φοβάται να περάσει πέρα από τα σύνορα των φυσιολογικών ορίων του γενικού κανόνα των βαμπίρ. Και είναι τόσο όμορφα γραμμένο, που σε κάνει να εύχεσαι να μπορούσες να είχες κι εσύ ένα μπουκαλάκι αίμα για να ικανοποιείς την όρεξη σου κάπου κάπου...»\nMusings of an Undiscovered Genius (blog)\n«Δηκτικό, έξυπνο και πνευματώδες».\n«Στάζει αίμα, είναι μια ιστορία γεμάτη με οικογενειακά μυστικά τόσο τρομακτικά που δεν θα έπρεπε ποτέ να αποκαλυφθούν… Ο Ρόουαν και η Κλάρα πιστεύουν πως είναι συνηθισμένοι έφηβοι. Ζουν ήσυχα με τους βαρετούς γονείς τους κάνοντας ό,τι κάνουν και οι φίλοι τους. Αλλά οι γονείς Ράντλεϋ κρύβουν καλά το μυστικό τους· πως είναι δηλαδή βαμπίρ σε αποχή και πως μια μέρα η εγκράτειά τους θα καταρρεύσει. Οι εφηβικές αγωνίες του Ρόουαν και η αίσθησή του πως είναι παρείσακτος παίρνουν μια εντελώς νέα διάσταση σε αυτή τη διορατική ιστορία της διαφορετικότητας στην εφηβεία».\n«Αυτό που ο Haig περιγράφει στην πραγματικότητα είναι το πόσο βαρετός είναι τελικά ο τρόπος ζωής κάποιου όταν του λείπει η φαντασία και το κέφι. Ο ίδιος, πάντως, φαίνεται πως έγραψε αυτό το βιβλίο με πολλή φαντασία και ακόμα περισσότερο κέφι».\n«Έξυπνο και πέρα για πέρα ανθρώπινο».\n«Διορατικό, τρομερό και απογειωτικό από την πρώτη αράδα...»\n«Απολαυστικά εκκεντρικό και παράξενα συγκινητικό, το πορτρέτο ενός γάμου στον οποίο και οι δύο σύντροφοι εξαναγκάζονται να αρνηθούν τα ένστικτα και τις επιθυμίες τους».\n«Αστείο, τρομακτικό και επικίνδυνα οικείο…»\n«Μια αναθεματισμένα έξυπνη ιστορία εγκράτειας και ανοχής (και προσπάθειας να μη φας τους γείτονες)».\nSteven Hall, συγγραφέας του «The Raw Shark Texts»\n«Το μυθιστόρημα του Χέιγκ είναι απολαυστικότατο, και γίνεται ακόμη πιο απολαυστικό εξαιτίας του πλαισίου στο οποίο εντάσσει ο συγγραφέας αυτούς τους αρχαίους “αιμοπότες”: σ’ ένα πληκτικό μικροαστικό αγγλικό προάστιο, “ένα μέρος όπου καλοί και ήσυχοι άνθρωποι ζουν καλές και ήσυχες ζωές”».\n«Μια έξυπνη, ζωηρή, εκκεντρική ιστορία, μια συγκινητική σάτιρα προσωπικής αποκήρυξης της μικροαστικής ζωής».\n«Ο Haig πλάθει αθάνατη γνώση για να επιτύχει τον στόχο του, την εξερεύνηση της μέσης ηλικίας και τη δυναμική της οικογένειας, ενώ μας κάνει να αναλογιστούμε τι μας πείθουν οι ορέξεις μας να κάνουμε και τι μας εξαναγκάζουν να μην κάνουμε. Ενώ οι αποχρώσεις του γκρίζου και του λυκόφωτος τυλίγουν το σκοτεινό μας υπόβαθρο, ο Haig ανάβει ένα φως».\nSubmitted by Vampire- Aria on Τετ, 2013-09-11 15:32.\nSubmitted by to kouneli on Πέμ, 2013-08-22 22:09.\nΧέλεν και Πίτερ:\nΟι γονείς. Έχουν αποφασίσει να ακολουθήσουν μια κανονική ζωή, μόνο που οι εξελίξεις δεν τους βοηθούν.\nΡόουαν και Κλάρα:\nΤα παιδιά. Μετά την επίθεση που δέχεται η Κλάρα και την τρομακτική της εκδίκηση, ξέρουν ποιοι είναι και τι ζητάνε…\nΒαμπίρ παλιάς σχολής και νοοτροπίας, θα ανακατέψει όλη την οικογένεια με τις ιδέες του.\nΗ σάτιρα της σύγχρονης οικογένειας.\nΗ σάτιρα των «μαύρων», παραφυσικών μυθιστορημάτων με ήρωες βαμπίρ.


Οι Imam Baildi live στην Θεσσαλονίκη.... - MusicCorner.gr\nΑρχική ΝΕΑ ΝΕΑ (GR) Οι Imam Baildi live στην Θεσσαλονίκη….\nΟι Imam Baildi live στην Θεσσαλονίκη….\nΟι “Imam Baildi”, επιστρέφουν στην αγαπημένη τους Θεσσαλονίκη, μετά την ασφυκτικά γεμάτη συναυλία του περασμένου Μαρτίου, με νέο υλικό στις αποσκευές τους.\nΤο Σάββατο 19 Δεκεμβρίου θα δώσουν μία μοναδική και άκρως …εορταστική παράσταση στο Fix Factory of Sound με ανανεωμένο πρόγραμμα και σε αναμονή του πολυαναμενόμενου live album του συγκροτήματος από το οποίο έδωσαν στη κυκλοφορία το κλασικό πλέον “Πόσο λυπάμαι”.\nΌσον αφορά το νέο υλικό όμως, πριν από λίγο καιρό κυκλοφόρησε και ο νέος δίσκος του δημιουργού του smash hit “Disco Partizani”, Shantel με τίτλο “Viva Diaspora”, στον οποίο οι Imam Baildi συμμετέχουν με δύο κομμάτια, ένα εκ των οποίων το ξεσηκωτικό “The Streets where the Kids Have fan”.\nΗ νοσταλγική γοητεία της Ρένας Μόρφη, η εκρηκτική σκηνική παρουσία του MC Yinka, η βαλκανική ζεστασιά του Γιάννη Δίσκου και οι στιβαρές πενιές του Αλέξη Αραπατσάκου, Λάμπη Κουντουρόγιαννη πλαισιωμένες από την παραγωγική μαεστρία των αδελφών Φαληρέα, υπόσχονται μία βραδιά μοναδική!


Πακιστάν: Συναγερμός! Επίθεση ενόπλων σε πολυτελές ξενοδοχείο! - Ειδήσεις\nNewsit / Κόσμος / Πακιστάν: Συναγερμός! Επίθεση ενόπλων σε πολυτελές ξενοδοχείο!\nΔημοσιεύθηκε: 11.05.2019 | 17:06\nΈνοπλοι εξαπέλυσαν επίθεση σε ξενοδοχείο της πόλης Γκουαντάρ, στο Πακιστάν και σύμφωνα με πληροφορίες συγκρούονται με τις δυνάμεις ασφαλείας.\nΧαμός στο Πακιστάν!\nΜέχρι στιγμής δεν υπάρχουν πληροφορίες για τυχόν νεκρούς ή τραυματίες, ωστόσο ο υπουργός Εσωτερικών της επαρχίας Ζιαουλάχ Λανγκόβε δήλωσε πάντως ότι πρέπει να υπάρχουν θύματα.\nΔιεθνή μέσα ενημέρωσης, όπως το BBC κάνουν λόγο για συμπλοκές που συνεχίζονται ακόμη και αυτή την ώρα.


Survivor 4 Spoiler (25/04): Αγώνας με σούπερ έπαθλο φαγητού – Κόκκινη ή Μπλε ομάδα; – LEMESOS IN SPORTS\nSurvivor 4 Spoiler (25/04): Αγώνας με σούπερ έπαθλο φαγητού – Κόκκινη ή Μπλε ομάδα;\nΜε Κόκκινους κλείσαμε την εβδομάδα που μας πέρασε στο Survivor στο αγαπημένο παιχνίδι επιβίωσης του ΣΚΑΙ. Ξέρουμε ότι η πολύ γκρίνια δεν κάνει καλό και όπως φαίνεται έφυγε από, την Μπλε ομάδα και μετακόμισε για τα καλά στους Κόκκινους.\nΟι Κόκκινοι έχασαν δύο ασυλίες στην σειρά και έχασαν τον δεύτερο συνεχόμενο παίχτη τους. Αλλά έβγαλαν αντίδραση και πήραν το έπαθλο επικοινωνίας που πλήγωσε πολύ τους Μπλε.\nΑλλά στο αγώνισμα επάθλου φαγητού τα πράγματα θα είναι αλλιώς. Οι ομάδες βλέπουν φαγητό και γυαλίζει το μάτι τους. Από πληροφορίες που έχουμε τα έπαθλα θα γίνουν πολύ μεγάλα και ειδικά της Κυριακής λέγεται ότι θα είναι σούπερ. Σε αναμονή να δούμε αν θα το δώσουν τώρα το έπαθλο που ξέρουμε ότι κανονίσει η παραγωγή.\nΧωρίς τρέιλερ και χωρίς επικοινωνία ακόμα, αλλά υπάρχει μια πρώτη ματιά για προς τα που φυσάει ο άνεμος της Κυριακή. Ένα κλικ περισσότερο θα δώσουμε στην Μπλε ομάδα.\nΦυσικά με το οριστικό μας θα έχετε 100% το σωστό αποτέλεσμα.\nCalvarese για Απόλλωνα, Guida για ΑΕΛ\nΗ 11άδα της ΑΕΖ κόντρα στον Οθέλλο


CORFU SOCCER: Αυγούστου 2010\n«Δεν υπάρχει ανησυχία για την ένσταση»\nΔεν ανησυχούν στην Κέρκυρα για τη φημολογούμενη πρόθεση της ΑΕΚ να υποβάλει ένσταση για την υπόθεση του Τάσου Βενέτη, όπως δήλωσε ο Μπάμπης Τεννές στον NovaΣΠΟΡ FM 94,6. «Από τη στιγμή που δεν υπήρχε φύλλο αγώνος, δεν μπορεί να έχει βάση αυτή η πρόθεση της ΑΕΚ», τόνισε ο προπονητής των «Φαιάκων». «Η ΑΕΚ είναι καλύτερη ομάδα και είναι πιο έτοιμη από εμάς», πρόσθεσε.\nΟ Μπάμπης Τεννες μίλησε στον NovaΣΠΟΡ FM 94,6\nΓια τη χθεσινή νίκη της Κέρκυρας: «Καθοριστικός παράγοντας ήταν το γεγονός να εκμεταλλευτούμε τις λίγες φάσεις που είχαμε. Ωστόσο, δεν πρέπει να στηρίξουμε τα πάντα σε αυτό τον παράγοντα. Έγινε μια καλή προσπάθεια από τους παίκτες της Κέρκυρας. Όπως είπα και χθες, περίσσευε το πάθος και η δίψα για διάκριση. Όταν κυνηγάς κάτι με μεγάλη εμπιστοσύνη στις δυνατότητές σου και σου χαμογελάει η τύχη, τότε μπορείς να τα καταφέρεις.\nΗ ΑΕΚ είναι καλύτερη ομάδα και είναι πιο έτοιμη από εμάς. Έπαιξε σε ένα τουρνουά στην Αυστραλία, έδωσε πολλά φιλικά ματς, έχει παίξει σε δύο ευρωπαϊκά παιχνίδια και ο βαθμός ετοιμότητας των δύο ομάδων είναι διαφορετικός. Εκείνο που ζήτησα από τους παίκτες είναι να περιορίσουμε το χώρο δράσης των αντιπάλων. Να μπορέσουν να δώσουν βοήθειες πολλοί παίκτες στους συμπαίκτες τους, ώστε να μην μπορέσουν να δράσουν οι ποιοτικοί παίκτες της ΑΕΚ, όπως ο Τζιμπούρ, ο Σκόκο και ο Μπλάνκο…».\nΓια το αν η Κέρκυρα θα είναι πιο δυνατή στην έδρα της: «Για την κάθε ομάδα το “σπίτι” της παίζει σημαντικό ρόλο στην ψυχολογία της και στο πώς θα συμπεριφερθεί σε έναν αγώνα. Εμείς ελπίζουμε ότι το γήπεδό μας θα είναι έτοιμο στα τέλη Σεπτεμβρίου και θα μπορέσουμε να παίξουμε εκεί. Το έχουμε ανάγκη αυτό. Τα τριακόσια χιλιόμετρα από την Ηγουμενίτσα είναι αρκετά για τον κόσμο να έρθει και να στηρίξει τους παίκτες της ομάδας».\nΓια την κακή κατάσταση που βρίσκονται τα περισσότερα γήπεδα της Σούπερ Λίγκας: «Είναι μια απαράδεκτη εικόνα και οι χορηγοί του πρωταθλήματος πρέπει να αξιώνουν ότι αν δεν υπάρχει καλός αγωνιστικός χώρος ίσως να μη δίνεται η επιδότηση. Επειδή δεν γίνεται μόνο στις προσπάθειες μιας ομάδας θα είναι όλα καλά. Πρέπει να αναγκάσουμε όλες τις ομάδες να φτιάξουν καλούς αγωνιστικούς χώρους».\nΓια την φημολογούμενη ένσταση της ΑΕΚ: «Δεν υπάρχει καμία ανησυχία. Σε ένα φιλικό παιχνίδι (με τον Παναιτωλικό) που δεν υπήρχε φύλλο αγώνος, υπήρχαν κάποιες διαμάχες ποδοσφαιριστών - μεταξύ αυτών και ο Βενέτης - και ο διαιτητής μας είπε να τους βγάλουμε έξω. Από τη στιγμή που δεν υπάρχει φύλλο αγώνος, δεν μπορεί να έχει βάση αυτή η πρόθεση της ΑΕΚ. Από χθες το βράδυ έσπασαν τα τηλέφωνα και αρκετοί θέλησαν να μάθουν τι ακριβώς συμβαίνει».\nΓια τον τερματοφύλακα της Κέρκυρας - Δημήτρη Κωνσταντόπουλο, ο οποίος εντυπωσίασε στο χθεσινό ματς: «Τον είχα πιτσιρικά στην Καλαμάτα πριν από δέκα χρόνια. Ήταν τρίτος τερματοφύλακας της ομάδας, λόγω της ηλικίας του. Από τότε έδειχνε ότι είχε δυνατότητες, είχε εξαιρετική πορεία στην Αγγλία και έχει έρθει εδώ και από το πρώτο ματς έδειξε δείγματα του μεγάλου ταλέντου του».\nΓια τα συμπεράσματά του για την πρώτη αγωνιστική: «Αυτό δείχνει όλα μπορούν να συμβούν στο ποδόσφαιρο. Πιστεύω ότι τα πράγματα θα πάρουν τη σειρά που είχαν και τα προηγούμενα χρόνια».\nΑναρτήθηκε από corfu soccer στις 12:17 μ.μ. 0 σχόλια Σύνδεσμοι σε αυτήν την ανάρτηση\nΕτικέτες ANAPTHΘHΚΕ ΣΤΟ sport-fm.gr\n29 Αυγ 2010\nΤεννές: «Πάθος και αποφασιστικότητα»\nΣτο πάθος και την αποφασιστικότητα των παικτών του απέδωσε τη μεγάλη νίκη με σκορ 2-1 επί της ΑΕΚ, ο τεχνικός της Κέρκυρας, Μπάμπης Τέννες. Στη συνέντευξη Τύπου που ακολούθησε μετά το ματς, ο προπονητής των «Φαιάκων» χαρακτήρισε την πρεμιέρα «ασυνήθιστη» και τόνισε πως σημασία έχει όχι η αρχή, αλλά το τέλος του πρωταθλήματος.\n«Ήταν μια ασυνήθιστη πρεμιέρα αφού και οι τρεις μεγάλοι γκελάρανε. Είμαστε ιδιαίτερα χαρούμενοι που σε ουδέτερο γήπεδο νικήσαμε μια ομάδα που θα κάνει πρωταθλητισμό. Καταφέραμε να πετύχουμε δύο γκολ στις ευκαιρίες που δημιουργήσαμε. Η ΑΕΚ είναι πιο έτοιμη από εμάς με πιο πολλά επίσημα ματς, αλλά και περισσότερη προετοιμασία. Σε μάς περίσσευε το πάθος και η αποφασιστικότητα. Είναι πολύ μεγάλη η σημερινή νίκη γιατί μας δίνει δύναμη να συνεχίσουμε. Ξέρουμε πολύ καλά ότι σημασία δεν έχει τι θα κάνεις την πρώτη αγωνιστική, αλλά σε ποια θέση θα τερματίσεις την τριακοστή», δήλωσε ο Μπάμπης Τεννές.\nΑναρτήθηκε από corfu soccer στις 11:55 μ.μ. 0 σχόλια Σύνδεσμοι σε αυτήν την ανάρτηση\nΣτον «κουβά» κι η ΑΕΚ!\nΗ ΑΕΚ δεν κατάφερε να αποτελέσει την εξαίρεση στον κανόνα που εφάρμοσαν οι «αιώνιοι», γνωρίζοντας την ήττα (2-1) από την Κέρκυρα, στην πρεμιέρα της Σούπερ Λίγκας. Ο Τσίγκας και ο Επστάιν πέτυχαν τα τέρματα των «φαιάκων». Μείωσε με φοβερή εκτέλεση φάουλ ο Τζεμπούρ.\nΤην ίδια προβληματική εικόνα που έδειξε στην πρόσφατη αναμέτρηση με την Νταντί παρουσίασε η ΑΕΚ στο πρώτο ημίχρονο του ματς με την Κέρκυρα.\nΜε εξαίρεση το άπιαστο σουτ του Τσίγκα (στο 17ο λεπτό), με το οποίο βρέθηκε πίσω στο σκορ, δεν απειλήθηκε σε κανένα άλλο σημείο του πρώτου 45λεπτου. Και τι μ’ αυτό; Οι γηπεδούχοι πέτυχαν τον σκοπό τους, και παρότι επαναπαύτηκαν στο υπέρ τους σκορ δεν τους στοίχισε.\nΗ αδυναμία της «Ένωσης» στο δημιουργικό κομμάτι ήταν ολοφάνερη. Η όρεξη του Σκόκο και του Λεονάρντο δεν αρκούσε. Ο Βραζιλιάνος ήταν ο πρωταγωνιστής στην πιο χαρακτηριστική φάση της ομάδας, όταν σε δική του κεφαλιά ο Βενέτης απομάκρυνε πάνω στην γραμμή την μπάλα!\nΧτυπώντας στην κόντρα, η Κέρκυρα πέτυχε το 2-0 (στο 53’) με τον Επστάιν κάνοντας ακόμα πιο δύσκολο το έργο της ΑΕΚ να επιστρέψει στο ματς. Η φοβερή εκτέλεση του Τζεμπούρ (64’) χάρη στην οποία η «Ένωση» μείωσε στο σκορ, αναπτέρωσε τις ελπίδες της για ανατροπή, όμως η Κέρκυρα άντεξε στην πίεσή της παίρνοντας μια σπουδαία νίκη στην επιστροφή της στην Superleague.\nΔείτε εδώ το φιλμ του αγώνα.\nΚΕΡΚΥΡΑ (Μπάμπης Τεννές): Κωνσταντόπουλος, Βενέτης, Μαϊστόροβιτς, Καλαντζής, Τσίγκας, Γιάντσης, Λαμπρόπουλος (55' Παρασκευαΐδης), Κοντοδήμος, Γκουστάβο (82' Μίχος), Επστάιν (79' Φλαβίνιο), Μακρής\nΑΕΚ (Ντούσαν Μπάγεβιτς): Σάχα, Γιάχιτς, Μανωλάς, Δέλλας, Καράμπελας, Ντιόπ (63' Μπλάνκο), Καφές, Λεονάρντο (55' Έντερ), Λυμπερόπουλος, Σκόκο (76' Μπερνς), Τζεμπούρ\nΔΙΑΙΤΗΤΗΣ: Τσινιάρης (Αθηνών)\nΒΟΗΘΟΙ: Γκάγκας (Λάρισας), Αλεξέας (Μεσσηνίας)\nΣΤΑΔΙΟ: Παμπελοποννησιακό, Πάτρα\nΑναρτήθηκε από corfu soccer στις 11:51 μ.μ. 0 σχόλια Σύνδεσμοι σε αυτήν την ανάρτηση\nΈτοιμη για γιορτή και εκπλήξεις η Κέρκυρα\nΚάθε πάρτι περιέχει και εκπλήξεις! Έτσι και η Κέρκυρα θα κάνει ότι μπορεί για να συνδυάσει τη γιορτή της επιστροφής της στα «σαλόνια» της Σούπερ Λιγκ με ένα θετικό αποτέλεσμα κόντρα στην ΑΕΚ (20:30, Νοvasports1). Μετά από τρία χρόνια απουσίας τους από τη μεγάλη κατηγορία, οι «Φαίακες» θα επιδιώξουν να μπουν με το δεξί, έχοντας και τον Γκουστάβο στη διάθεσή τους.\nΟ Μπάμπης Τεννές μπορεί να υπολογίζει στις υπηρεσίες του Βραζιλιάνου, αφού το δελτίο του εκδόθηκε και θα αγωνιστεί κανονικά κόντρα στους «κιτρινόμαυρους». Αντιθέτως, δύσκολα θα τα καταφέρει ο Παρασκευαΐδης, ο οποίος κάνει αγώνα δρόμου για να ξεπεράσει το τράβηγμα στον προσαγωγό.\nΥπενθυμίζουμε ότι ο Ιεροκλής Στολτίδης είναι τιμωρημένος από την προηγούμενη σεζόν, αλλά παρ’ όλα αυτά, στο «στρατόπεδο» της Κέρκυρας η αισιοδοξία είναι διάχυτη για ένα θετικό ξεκίνημα, έστω και αν η αντίπαλος είναι η ΑΕΚ.\nΑναρτήθηκε από corfu soccer στις 11:52 π.μ. 0 σχόλια Σύνδεσμοι σε αυτήν την ανάρτηση\nΕκδρομή στην Πάτρα ο Σύνδεσμος Φιλάθλων\nΜπορεί στην πρεμιέρα του Πρωταθλήματος ο ΑΟ Κέρκυρα να… ξενιτεύεται και να αγωνίζεται αρκετά μακριά από το νησί, όμως οι φίλοι της ομάδας θέλουν να της συμπαρασταθούν στο παιχνίδι της Κυριακής κόντρα στην ΑΕΚ.\nΈτσι λοιπόν, ο Σύνδεσμος Φιλάθλων “Vourligans Club” θα πραγματοποιήσει εκδρομή στην Πάτρα, που θα γίνει αυθημερόν. Μάλιστα, η μετάβαση στην πρωτεύουσα της Αχαϊας θα είναι δωρεάν όσον αφορά τα πούλμαν, τα οποία ναυλώνει η ΠΑΕ Κέρκυρα και σύμφωνα με πληροφορίες αυτή τη στιγμή είναι τρία στον αριθμό.\nΗ ανακοίνωση του Συνδέσμου έχει ως εξής:\n«Ο Σύνδεσμος Φιλάθλων ΑΟ Κέρκυρα “VOURLIGANS CLUB” οργανώνει εκδρομή για τον αγώνα ΑΟ ΚΕΡΚΥΡΑ – ΑΕΚ, την Κυριακή 29/8/2010. Περισσότερες πληροφορίες και λεπτομέρειες στα γραφεία του Συνδέσμου (πλατεία Θεόφιλου Φρόνιμου, επί της οδού Μητροπολίτου Μεθοδίου, έναντι καταστήματος “BATTERY HOUSE”), καθημερινά 10:00 με 2:00 το πρωί και 6:00 με 10:00 το απόγευμα, καθώς και στο τηλέφωνο 26610-36124. Η μετάβαση με το πούλμαν θα γίνει δωρεάν».\nΣημειώνουμε πως, επειδή ο ΑΟ Κέρκυρα θα είναι γηπεδούχος στον αγώνα με την ΑΕΚ, οι Κερκυραίοι φίλαθλοι θα καταλάβουν χώρους στην κεντρική κερκίδα του Παμπελοποννησιακού Σταδίου.\nΑπό εκεί και πέρα, όπως πληροφορηθήκαμε, η ΠΑΕ ΑΕΚ επισήμως δεν έχει ζητήσει εισιτήρια από την κερκυραϊκή ΠΑΕ, αλλά θεωρείται βέβαιο πως το παρόν στο γήπεδο θα δώσει μεγάλος αριθμός φίλων της Ένωσης, από την Αθήνα, την Πελοπόννησο και τις γύρω περιοχές.\nΑναρτήθηκε από corfu soccer στις 3:17 μ.μ. 0 σχόλια Σύνδεσμοι σε αυτήν την ανάρτηση\nΠΑΝΑΙΤΩΛΙΚΟΣ - ΑΟ ΚΕΡΚΥΡΑ 1-0 . ΜΕΤΡΙΑ Η ΚΕΡΚΥΡΑΙΚΗ ΟΜΑΔΑ (ΦΩΤΟΣ)\nΓια τέταρτο συνεχόμενο φιλικό ο ΑΟ ΚΕΡΚΥΡΑ δεν κατάφερε να γευτεί τη χαρά της νίκης και μετά από μέτρια εμφάνιση έχασε στο Αγρίνιο. Με γκολ του Αλβανού Γκούρμα ο ΠΑΝΑΙΤΩΛΙΚΟΣ νίκησε 1-0 ενώ ο Λαμπρόπουλος είχε σουτ στο δοκάρι. Σε μέτρια επίπεδα κυμάνθηκε η απόδοση του υπό δοκιμή ΜΑΚΕΝΖΥ. A΄ Ημίχρονο 5΄ Απευθείας εκτέλεση φάουλ από τον Θεοδωρίδη, η μπάλα καταλήγει άουτ, πάνω από το οριζόντιο δοκάρι του Κωνσταντόπουλου. 35΄ Σουτάρει δυνατά ο Γιάντσης, αλλά σε καλή θέση ο Τσενάμο αποσόβεί τον κίνδυνο για την ομάδα του. 40΄ Σέντρα από τον Καλαντζή, βολέ στην κίνηση του Επστάιν, ο τερματοφύλακας του Παναιτωλικού αποκρούει εντυπωσιακά τη μπάλα. 42΄ Εξαιρετικό σουτ του Καλαντζή, ο Τσενάμο και πάλι εξουδετερώνει τον κίνδυνο. Β΄ Ημίχρονο 60΄ Ωραίο σουτ από τον Μακένζι, ο Μπαμπανιώτης στη δεξιά γωνία της εστίας του, και με υπερένταση διώχνει τη μπάλα σε κόρνερ. 69΄ Ο Μπουμάλ, βρίσκεται μόνος απέναντι από τον Αποστολίδη, το πλασαριστό σουτ που επιχείρησε πέρασε άουτ. 79΄ (1-0) Ο Θεοδωρίδης αλλάζει το παιχνίδι προς τα δεξιά στον Καραμαλίκη, ο τελευταίος πασάρει ωραία στον Γκούρμα, οποίος με κοντινό πλασέ ανοίξε το σκορ για την ομάδα του. 82΄ Ο Λαμπρόπουλος σουτάρει δυνατά, η μπάλα όμως σταματάει στο δεξιό κάθετο δοκάρι της εστίας του Μπαμπανιώτη. ΠΑΝΑΙΤΩΛΙΚΟΣ: Τσενάμο (46’ Μπαμπανιώτης), Μπακάκης (81’ Μπερερής), Γκόλιας (46’ Βούκοβιτς), Αναστασιάδης (46’ Εντζενγκουέλε), Παλαιολόγος (46’ Κούσας), Μουμίν (57’ Γκούνγκελ), Μόρετς (88’ Μεταξούλης), Μπαϊκαρά (46’ Μπουμάλ), Θεοδωρίδης (82’ ο υπό δοκιμή Γουΐλσον), Καούνος (46’ Καραμαλίκης), Παππάς (46’ Γκούρμα). ΑΟ ΚΕΡΚΥΡΑ : Κωνσταντόπουλος (46΄ Αποστολίδης), Παρασκευαΐδης (46΄ Στολτίδης), Μακρής (46΄ Λαμπρόπουλος), Καλαντζής, Επστάιν, Γιάντσης, Τσίγκας (46΄ Μακένζι) Ιωάννου (46΄ Μακρυδημήτρης), Βενέτης, Μαϊστόροβιτς, Κοντοδήμος. ΦΩΤΟΣ olatagoal.blogspot.com\nΑναρτήθηκε από corfu soccer στις 3:35 μ.μ. 0 σχόλια Σύνδεσμοι σε αυτήν την ανάρτηση\nΕτικέτες ΑΝΑΡΤΗΘΗΚΕ στο www.tilespor.com\n12 Αυγ 2010\nΜε άρωμα… Σάντος!\n«Ποτισμένη» από την πρώτη μέρα με τη φιλοσοφία του νέου προπονητή της και χρησιμοποιώντας όλα τα στοιχεία της πετυχημένης «συνταγής» του, η Εθνική Ελλάδας επικράτησε 1-0 της Σερβίας στο Βελιγράδι!\nΜε τον Σαλπιγγίδη (45’) να σφραγίζει την καλή εμφάνιση του πρώτου ημιχρόνου και το «άστρο» του Ρεχάγκελ να μένει… παρακαταθήκη και να διατηρεί το σκορ στο κακό β’ μέρος, το αντιπροσωπευτικό συγκρότημα μπήκε με το δεξί στην «εποχή Σάντος».\nΜε σύστημα 4-4-2 και ρόμβο στο χώρο του κέντρου παρέταξε το αντιπροσωπευτικό συγκρότημα ο Φερνάντο Σάντος. Κάτω από τα δοκάρια ήταν ο Σηφάκης και στην άμυνα -από αριστερά προς τα δεξιά- οι Σπυρόπουλος, Παπασταθόπουλος, Κυργιάκος και Βύντρα. Αμυντικό χαφ ξεκίνησε ο Κατσουράνης, οι Καραγκούνης (αριστερά) και Τοροσίδης (δεξιά) στα πλάγια, επιτελικός χαφ ήταν ο Νίνης και επιθετικό δίδυμο οι Σαμαράς-Σαλπιγγίδης.\nΗ «σφραγίδα» μπήκε αμέσως!\nΣαν ομάδα που βρίσκεται… καιρό στα χέρια του Φερνάντο Σάντος παρουσιάστηκε στο πρώτο μέρος η Εθνική. Το «μακιγιάζ» του Πορτογάλου στο αντιπροσωπευτικό συγκρότημα είχε έντονα τα χαρακτηριστικά της φιλοσοφίας του (καλό passing game, έλεγχος του παιχνιδιού, προσοχή στην άμυνα), ωστόσο το πρόσωπο του δε διατηρήθηκε το ίδιο… όμορφο σε όλη τη διάρκεια του πρώτου μέρους.\nΜετά το πολύ καλό ελληνικό εικοσάλεπτο, οι Σέρβοι ισορρόπησαν και εκμεταλλευόμενοι τα πολλά προβλήματα που αντιμετώπιζε από αριστερά ο Σπυρόπουλος, έφτιαξαν και έχασαν κάποιες καλές ευκαιρίες (ειδικά εκείνη του Ζίγκιτς στο 32’ ήθελε προσπάθεια για να μη γίνει γκολ).\nΠαρόλα αυτά, η ελληνική ομάδα (ιδιαίτερα με την καλή συνεργασία των Βύντρα-Τοροσίδη από δεξιά) εξακολουθούσε να ψάχνει τις αντεπιθέσεις. Μπορεί, λοιπόν, η επιπόλαια κατάληξή τους, (παρόλο που εκδηλώνονταν όμορφα) να μην έφερνε κλασικές ευκαιρίες για γκολ, ωστόσο η Εθνική έμελλε να το βρει από τη συνεργασία δύο εκ των ποιοτικότερων παικτών της:\nΗ διορατικότητα του Τοροσίδη (σέντρα ακριβείας «στην πλάτη» της σερβικής άμυνας) συνάντησε το «δολοφονικό ένστικτο» του Σαλπιγγίδη (άψογη κεφαλιά-ψαράκι) και η Εθνική έκλεινε το ημίχρονο μπροστά στο σκορ.\nΤο γκολ που πέτυχε στην εκπνοή του πρώτου μέρους η Εθνική σαν να… χαλάρωσε την Εθνική και σαν να… νευρίασε, από την άλλη, τους Σέρβους. Μετά από ένα δεκάλεπτο όπου οι διεθνείς συνέχισαν να κάνουν αισθητή την παρουσία τους στα αντίπαλα καρέ (η κεφαλιά του Γκέκα στο 55’ πέρασε λίγο έξω), οι… διακόπτες έπεσαν και οι γηπεδούχοι μετατράπηκαν σε απόλυτους κυρίαρχους του ματς.\nΣτη διάρκεια του εφιαλτικού εικοσαλέπτου που ακολούθησε οι Σέρβοι ήταν καταιγιστικοί και οι μοναδικοί λόγοι που δεν έφτασαν στην ισοφάριση ήταν τα δοκάρια (τρομερό σουτ του Τόσιτς στο 57’, κοντινή κεφαλιά του Μρτζα στο 68’) και ο εκπληκτικός Σηφάκης (απέκρουσε το τετ α τετ με τον Κάτσαρ και την κεφαλιά εξ επαφής του Ζίγκιτς, επίσης στο 68’).\nΠαρόλα αυτά, η εθνική ομάδα -με τη… συνδρομή και των αλλαγών, που έριξαν τον ρυθμό- κατάφερε να αντέξει την πίεση και κρατώντας στα τελευταία λεπτά την μπάλα με την αποτελεσματικότητα που… ΔΕΝ το έκανε νωρίτερα, κατάφερε να πανηγυρίσει τη νίκη γοήτρου.\nΔείτε το φιλμ του αγώνα\nΣΕΡΒΙΑ (Ράντομιρ Άντιτς): Ντούριτσιτς, Ιβάνοβιτς, Βίντιτς, Σούμποτιτς, Ομπράντοβιτς (46' Κολάροφ), Πέτροβιτς, Κουζμάνοβιτς, Μιλίγιας (46' Νίνκοβιτς), Κράσιτς (46' Τόσιτς), Γιοβάνοβιτς (65' Μρτζα), Ζίγκιτς (74' Πάντελιτς)\nΕΛΛΑΔΑ (Φερνάντο Σάντος): Σηφάκης, Βύντρα (81' Μανιάτης), Σπυρόπουλος, Κυργιάκος (46' Α. Παπαδόπουλος), Παπασταθόπουλος, Κατσουράνης, Τοροσίδης (65' Καφές), Καραγκούνης (87' Μαρίνος), Νίνης (74' Γ. Παπαδόπουλος), Σαλπιγγίδης (46' Γκέκας), Σαμαράς\nΔΙΑΙΤΗΤΗΣ: Φερνάντο Τισέιρα Βετιένες (Ισπανία)\nΑναρτήθηκε από corfu soccer στις 11:57 π.μ. 0 σχόλια Σύνδεσμοι σε αυτήν την ανάρτηση\n9 Αυγ 2010\nΑδαμίδης: «Η ΑΕΚ δεν απειλείται από 5-10 αλήτες»\nΠλήρη στήριξη στον Ντούσαν Μπάγεβιτς παρείχε ο Σταύρος Αδαμίδης. Ο πρόεδρος της ΠΑΕ ΑΕΚ καταδίκασε την επίθεση στον Σερβοέλληνα τεχνικό και άφησε να εννοηθεί ότι το περιστατικό ήταν σαμποτάζ στη νέα προσπάθεια που ξεκινά η «Ένωση».\n«Η ΑΕΚ δεν απειλείται από 5-10 ανεγκέφαλους αλήτες. Όποιοι ανησυχούσαν για την πορεία της ΑΕΚ να ξέρουν ότι τώρα είμαστε πιο ενωμένοι και πιο αποφασιστικοί. Στηρίζουμε απόλυτα τον Ντούσαν Μπάγεβιτς», δήλωσε ο Σταύρος Αδαμίδης έξω από το προπονητήριο των Θρακομακεδόνων, όπου μετέβη συνοδεία του Κώστα Καπετανάκη.\nΑναρτήθηκε από corfu soccer στις 8:18 μ.μ. 0 σχόλια Σύνδεσμοι σε αυτήν την ανάρτηση\nΉρθε… ησύχως και σήκωσε μανίκια\nΣτην Αθήνα βρίσκεται από νωρίς το απόγευμα ο Ερνέστο Βαλβέρδε. Η διοίκηση του Ολυμπιακού έκανε σεβαστή την επιθυμία του Ισπανού τεχνικού να φτάσει χωρίς τυμπανοκρουσίες και… υποδοχές στο αεροδρόμιο. Μάλιστα ο 46χρονος προπονητής, που συνοδευόταν από τους δύο συνεργάτες του, Γιόν Ασπιάθου και Χάιμε Ποθάνκο, κατευθύνθηκε απευθείας από το ιδιωτικό τζετ του Βαγγέλη Μαρινάκη και το αεροδρόμιο στο ξενοδοχείο όπου θα διαμείνει αρχικά, ενώ στις 17:50 πέρασε τις πόρτες στις εγκαταστάσεις του Ρέντη, προκειμένου να προπονήσει τους παίκτες του Ολυμπιακού.\nΟ Βαλβέρδε δεν θέλει να χάσει ούτε δευτερόλεπτο επιπλέον, καθώς απομένουν λιγότερο από τρεις εβδομάδες για την έναρξη των υποχρεώσεων του Ολυμπιακού στο πρωτάθλημα και πρέπει να αλλάξουν πολλά. Ο νέος προπονητής των Πειραιωτών, που θα παρουσιαστεί επίσημα την Τρίτη, θα έχει σειρά επαφών με τη διοίκηση ώστε να οριστούν οι μεταγραφικοί στόχοι.\nΣτόχος είναι να αποκτηθούν δύο μεσοαμυντικοί (ένας για το βασικό σχήμα κι ένας γα ρεζέρβα), ένας επιθετικός, πιθανώς κι ένας τερματοφύλακας, αλλά κι ένας αμυντικός (φαβορί ο Τάσος Παπάζογλου του Πανσερραϊκού). Παράλληλα, ανοικτό είναι το ενδεχόμενο να υπάρξει κρούση στην ΑΕΚ για τον Νάτσο Σκόκο. Η δεύτερη… πρώτη του Ερνέστο Βαλβέρδε θα γίνει την ερχόμενη Παρασκευή στο φιλικό με τη Ρόμα στο «Καραϊσκάκη».\nΑναρτήθηκε από corfu soccer στις 8:16 μ.μ. 0 σχόλια Σύνδεσμοι σε αυτήν την ανάρτηση\n«Αντίο» στην Εθνική με αιχμές από Αμανατίδη\nΤην απόφαση να μην αγωνιστεί ξανά με τη φανέλα της Εθνικής Ελλάδας πήρε ο Γιάννης Αμανατίδης και την ανακοίνωση μιλώντας στο περιθώριο της προπόνησης της Άιντραχτ τη Δευτέρα. Μάλιστα ο 28χρονος επιθετικός άφησε αιχμές για τις επιλογές των παικτών και παρουσιάστηκε ενοχλημένος από καταστάσεις και πρόσωπα.\n«Ορισμένα καλά ονόματα στο ελληνικό ποδόσφαιρο έχουν αποσυρθεί, γιατί κάποια πράγματα δεν είναι σωστά. Γι’ αυτό δεν έχω πλέον διάθεση. Θέλω να αφοσιωθώ πλέον ολοκληρωτικά στις υποχρεώσεις μου με το σύλλογό μου και να βάλω τέλος στην καριέρα μου στην Εθνική», δήλωσε ο Αμανατίδης, που δεν είχε κληθεί για το φιλικό της Τετάρτης με τη Σερβία, ενώ στη συνέχεια άφησε αιχμές για την ομοσπονδία: «Κάποιοι ποδοσφαιριστές δεν αγωνίζονταν στις ομάδες τους, αλλά έπαιζαν συνήθως στην Εθνική. Αυτό δεν έχει λογική. Ήταν γνωστό για εννέα στους δέκα παίκτες ποιος θα παίζει. Όποια απόδοση κι αν είχαν στις ομάδες τους. Πίστευα πως το ελληνικό ποδόσφαιρο θα γινόταν καλύτερο, αλλά δεν έγινε κάτι τέτοιο. Κάποιοι παίκτες δεν εκπροσωπούσαν τη χώρα, αλλά τους εαυτούς τους. Χρησιμοποιούσαν την ομάδα για να προβληθούν, αν και οι περισσότεροι δεν έπαιζαν στις ομάδες τους. Αυτό με ενοχλούσε πάντα, ακόμη κι όταν ήμουν εκεί. Αυτοί οι μηχανισμοί γύρω από την Εθνική με έκαναν έξαλλο και τους βαρέθηκα. Αν έλεγα όλα όσα γνωρίζω, τότε θα έσκαγε βόμβα».\nΟ Γιάννης Αμανατίδης αποσύρεται από την Εθνική έχοντας 35 συμμετοχές και 3 γκολ στο ενεργητικό του, με σημαντικότερη στιγμή στην καριέρα του με το εθνόσημο το γκολ της νίκης-πρόκρισης στα τελικά του Euro 2008 απέναντι στην Τουρκία στην Κωνσταντινούπολη.\nΑναρτήθηκε από corfu soccer στις 8:15 μ.μ. 0 σχόλια Σύνδεσμοι σε αυτήν την ανάρτηση\nΞεκίνησαν οι εργασίες στο ΕΑΚΚ!\nΜπορεί να καθυστέρησαν πολύ, όμως από σήμερα ξεκίνησαν τα έργα στο Εθνικό στάδιο της Κέρκυρας, δηλαδή αυτό της ανακατασκευής του χλοοτάπητα και αυτό της αλλαγής του αποστραγγιστικού δικτύου.\nΜέρα – νύχτα για να προλάβει τον… Ατρόμητο\nΒέβαια, θεωρείται δεδομένο πως ο αγώνας της πρεμιέρας της Σούπερ Λιγκ μεταξύ του ΑΟ Κέρκυρα και της ΑΕΚ θα διεξαχθεί σε ουδέτερο γήπεδο καθώς είναι ανθρωπίνως αδύνατο να είναι διαθέσιμο το Εθνικό στάδιο για τη διεξαγωγή του εν λόγω παιχνιδιού, ωστόσο ακόμα κι η αναμέτρηση με τον Ατρόμητο είναι αμφίβολο αν θα γίνει στην Κέρκυρα, σε περίπτωση που δεν γίνουν ταχύτατα οι εργασίες.\nΓι΄ αυτό το λόγο, ο εργολάβος σε συνεννόηση με τη διοίκηση του ΕΑΚΚ θα εργαστεί νυχθημερόν ώστε να μην χαθεί κι άλλος πολύτιμος χρόνος.\nΈτσι, οι προβολείς του σταδίου θα δουλέψουν στο φουλ αυτές τις ημέρες καθώς εκτός των πρωινών, κι οι νυχτερινές εργασίες θα μπουν στην ημερήσια διάταξη.\nΑν όλα πάνε καλά και ο ρυθμός εργασιών είναι ικανοποιητικός, τότε υπολογίζεται πως σε 10 περίπου μέρες θα έχουν ολοκληρωθεί τα έργα και στη συνέχεια θα χρειαστεί ένα εύλογο χρονικό διάστημα για να δοθεί το γήπεδο προς χρήση.\nΑναρτήθηκε από corfu soccer στις 8:05 μ.μ. 0 σχόλια Σύνδεσμοι σε αυτήν την ανάρτηση\nΕτικέτες ANAPTHΘΗΚΕ ΣΤΟ corfupress.gr\n8 Αυγ 2010\n''Κουλουράκια'' για Καβάλα, Κέρκυρα\nΙσόπαλες 0-0 ήρθαν Καβάλα και Κέρκυρα σε φιλικό παιχνίδι που έγινε στη Νέα Καρβάλη. Στο 13’ ο Ντιέ έχασε μεγάλη ευκαιρία να ανοίξει το σκορ όταν έστειλε την μπάλα άουτ από το σημείο του πέναλτι.\nΚΑΒΑΛΑ (Ντράγκαν Οκούκα): Βαγέχο (46΄ Κατεργιαννάκης), Πετκάκης, Οικονόμου (79΄ Σκλιοπίδης), Ντουγκλάο (80΄ Αυλωνίτης), Τόμασιτς, Ντικρόκ (72΄ Δρόσος), Ντιέ, Σιόντης, Αλεξάντροβιτς, Γιάννου (46΄ Σουλτανίδης), Ναζλίδης.\nKEΡΚΥΡΑ (Μπάμπης Τεννές): Αποστολίδης, Ιωάννου, Βενέτης, Μίχος (65΄ Περνία), Κοντοδήμος (85΄ Καψαλόποδος), Μακρής (75΄ Βιόπουλος), Στολτίδης (55΄ Παρασκευαΐδης), Γιάντσης (72΄ Μάμαλος), Καλαντζής (46΄ Επστάιν), Λαμπρόπουλος (46΄ Μακρυδημήτρης), Τσίγκας (76΄ Πατηνιώτης).\nΑναρτήθηκε από corfu soccer στις 11:07 μ.μ. 0 σχόλια Σύνδεσμοι σε αυτήν την ανάρτηση\nΑΟ ΚΕΡΚΥΡΑ : Η ΑΠΟΣΤΟΛΗ ΓΙΑ ΤΟ 2ο ΣΤΑΔΙΟ ΤΗΣ ΠΡΟΕΤΟΙΜΑΣΙΑΣ\nΑΠΟ ΤΟ ΕΠΙΣΗΜΟ SITE ΤΗΣ ΠΑΕ ΑΟ ΚΕΡΚΥΡΑ\nΜε διπλές προπονήσεις πρωί και απόγευμα συνεχίστηκε το πρόγραμμα προετοιμασίας για τον Α.Ο.ΚΕΡΚΥΡΑ σε όλη τη διάρκεια της εβδομάδας. Η χθεσινή απογευματινή προπόνηση ήταν η τελευταία επί Κερκυραϊκού εδάφους.Σήμερα το πρωί στις 08:30 η ομάδα μας αναχώρησε οδικώς για την πόλη της Ξάνθης και το προπονητικό κέντρο των Πηγαδιών όπου θα συνεχίσει το δεύτερο στάδιο της προετοιμασίας της. Σε αυτό η ομάδα θα συνεχίσει το προγραμμά της, ενώ θα δώσει και μία σειρά από φιλικές αναμετρήσεις.Για την ερχόμενη Κυριακή 08/08/2010 έχει προγραμματιστεί ο αγώνας\nαπέναντι στην ομάδα της Καβάλας.\nΟι ποδοσφαιριστές που απαρτίζουν την αποστολή της ομάδας είναι οι εξής: Αποστολίδης, Κωνσταντόπουλος, Σιαράβας, Ιωάννου, Παρασκευαίδης, Κοντοδήμος, Μακρυδημήτρης, Τσίγκας, Βιόπουλος, Καψαλόποδος, Φλάβιο, Λαμπρόπουλος, Βενέτης, Γιάντσης, Χάμπλ, Μαϊστόροβιτς, Πέρνια, Καλαντζής, Στολτίδης, Μακρής, Μίχος, Πατηνιώτης.\nΝα σημειωθεί ότι από σήμερα το απόγευμα θα ενσωματωθεί στο πρόγραμμα και στην αποστολή, το τελευταίο μεταγραφικό απόκτημα της ομάδας μας ο Ντένις Επστάιν.\nΑναρτήθηκε από corfu soccer στις 11:15 π.μ. 0 σχόλια Σύνδεσμοι σε αυτήν την ανάρτηση\nΑλλάζει τον Θρύλο!\nΜέσα σε χρόνο-ρεκόρ κατάφερε ο Βαγγέλης Μαρινάκης να πείσει τον Ερνέστο Βαλβέρδε να αναλάβει την τεχνική ηγεσία του Ολυμπιακού. Ο Ισπανός τεχνικός αναμένεται αύριο στην Αθήνα, προκειμένου να υπογράψει διετές συμβόλαιο συνεργασίας με τις ετήσιες απολαβές του να ανέρχονται στο 1,4 εκατ. ευρώ τον χρόνο.\nΟ κ. Μαρινάκης ταξίδεψε μαζί με τον Σωκράτη Κομινάκη αλλά και τον Ντάρκο Κοβάσεβιτς στη Βαρκελώνη, όπου συναντήθηκε με τον 46χρονο προπονητή και τον μάνατζέρ του, Ινιάκι Ιμπάνιεθ. Μάλιστα, οι δύο πλευρές τα βρήκαν τόσο γρήγορα, που ο Βαλβέρδε πρόλαβε και επέστρεψε στο Μπιλμπάο χθες το βράδυ! Οι όποιες διαφορές υπήρχαν στις πρώτες συζητήσεις λύθηκαν σε σύντομο χρονικό διάστημα, αφού ο μεγαλομέτοχος των «ερυθρολεύκων» ικανοποίησε οικονομικά τον Ισπανό και επήλθε συμφωνία και στη χρονική διάρκεια του συμβολαίου. Επίσης, επέτρεψε στον 46χρονο τεχνικό να κάνει ό,τι θέλει όσον αφορά τις μεταγραφές που θέλει να γίνουν.\n«Δες την ομάδα πρώτα και ό,τι θέλεις θα το έχεις», ήταν η πιο χαρακτηριστική ατάκα του κ. Μαρινάκη, ο οποίος εξήγησε τα οικονομικά δεδομένα που υπάρχουν τόσο μετά την υπέρβαση για τη μεταγραφή του Ριέρα όσο και με τη νέα φορολογία που ισχύει πλέον στην Ελλάδα. Όπως έγινε γνωστό, ο Βαλβέρδε θα έχει μαζί του, όπως και στην πρώτη του θητεία στον Ολυμπιακό, τόσο τον βοηθό του, Γιον Ασπιάθου, όσο και τον γυμναστή του, Ρος Ποθάνκο.\nΌσον αφορά τις μεταγραφές, ακόμη δεν έχει γίνει γνωστός ο ακριβής αριθμός των παικτών που θα αποκτηθούν το επόμενο διάστημα. Πάντως, εκείνο που προκύπτει είναι ότι ο Ισπανός θα ζητήσει έναν τερματοφύλακα (προβληματίζεται από την προχωρημένη για ποδοσφαιριστή ηλικία του Νικοπολίδη), δύο ανασταλτικούς παίκτες στον άξονα, έναν φορ (λείπει ένας τέταρτος παίκτη σε αυτή τη θέση και ενδεχομένως ο βασικός) και ένας στόπερ (αφού θέλει να έχει δύο βασικούς και δύο στον πάγκο).\n* Την πρώτη του προπόνηση έκανε χθες ο υπό δοκιμή Μοχάμεντ Καμαρά ή, αλλιώς, Μέντο. Ο 23χρονος αμυντικός μέσος δεν έδειξε πολλά πράγματα, παρά το γεγονός ότι έπαιξε σε μίνι δίτερμα με τους παίκτες που δεν έπαιξαν στο ματς με τη Μακάμπι και με αυτούς που έμειναν εκτός αποστολής.\nΑναρτήθηκε από corfu soccer στις 11:12 π.μ. 0 σχόλια Σύνδεσμοι σε αυτήν την ανάρτηση\nΕκεί που σταματάει η λογική (video)\nΝτροπιαστικές σκηνές στο χθεσινό φιλικό της ΑΕΚ με την Καλλιθέα στο «Ελ Πάσο»! Ο προπονητής της «Ένωσης», Ντούσαν Μπάγεβιτς, δέχθηκε επίθεση από οπαδούς της ομάδας του μετά από την λήξη αγώνα . Διαβάστε τι δήλωσε στον NOVAΣΠΟΡ FM 94.6 ο πρόεδρος της ομάδας, Σταύρος Αδαμίδης για το θέμα... Δείτε το βίντεο της επίθεσης.\nΜάταιες ήταν οι προσπάθειες μερίδας της αστυνομίας, αλλά και λιγότερο θερμόαιμων οπαδών της ομάδας να προστατεύσουν τον Ντούσαν Μπάγεβιτς. Αποτέλεσμα; Ο τεχνικός της Ένωσης να δεχθεί ακόμη και γροθιές από κάποιους οπαδούς με αποτέλεσμα να πέσει στο έδαφος.\nΜετά από λίγα λεπτά και την δυναμικότερη επέμβαση της αστυνομίας και ανθρώπων της ομάδας, απομακρύνθηκαν οι οπαδοί και ο Μπάγεβιτς κατάφερε να φτάσει στα αποδυτήρια.\nΚατά την αποχώρηση του Σταύρου Αδαμίδη από το γήπεδο, οπαδοί της Ένωσης απευθυνόμενοι προς τον πρόεδρο της ομάδας, τον κάλεσαν να κρατήσει και να στηρίξει τον Ντούσαν Μπάγεβιτς, απομακρύνοντας από την ομάδα αυτούς που δημιουργούν επεισόδια και έφτασαν σε σημείο ακόμη και να χτυπήσουν τον 62χρονο τεχνικό της «Ένωσης».\nΦανερά απογοητευμένος και εκνευρισμένος από την επίθεση που δέχθηκε ο Ντούσαν Μπάγεβιτς εμφανίστηκε λίγη ώρα μετά το συμβάν ο Σταύρος Αδαμιδης μιλώντας στον NovaΣΠΟΡ FM 94.6. «Αυτά που έγιναν είναι ανεπίτρεπτα.. Ντροπή. Η ομάδα προσπαθεί να βρει το δρόμο της και δέχεται σαμποτάζ εκ των έσω. Έλεος», τόνισε και ξεκαθάρισε για το μέλλον του Μπάγεβιτς στην ομάδα: «Δεν τον αφήνουμε να φύγει».\nΑναλυτικά όσα δήλωσε ο Αδαμίδης στον NovaΣΠΟΡ Fm 94,6:\n«Αυτό που έγινε είναι ντροπή για την ΑΕΚ! Έλεος πια! Η διοίκηση είναι αποφασισμένη και θα κρατήσει τον προπονητή. Είναι απαράδεκτο αυτό που έγινε. Η ΑΕΚ προσπαθεί να βρει το δρόμο της και σαμποτάρεται εκ των έσω! Όλα αυτά, μας πεισμώνουν περισσότερο. Είμαστε πιο αποφασισμένοι. Θα κινηθούμε να βρούμε αυτούς που συμμετείχαν στα επεισόδια. Η ΑΕΚ θα συνεχίσει ενωμένη με παίκτες, τεχνική ηγεσία και διοίκηση».\nΓια τον Μπάγεβιτς: «Έχω μιλήσει μαζί του και είναι σοκαρισμένος. Δεν περιμέναμε αυτό που έγινε. Σας διαβεβαιώνω ότι δεν πρόκειται να τον αφήσουμε να φύγει. Καλούμε τους υγιείς φιλάθλους της ΑΕΚ να αποβάλλουν το πρόβλημα. Δεν μπορεί να συνεχιστεί έτσι. Η ΑΕΚ έχει φιλοδοξίες, έχει στόχους φέτος, προσπαθεί να βρει το δρόμο της και σαμποτάρεται εκ των έσω! Είναι ανεπίτρεπτο αυτό που έγινε σήμερα. Δεν υπάρχει περίπτωση ούτε μια στο δισεκατομμύριο να αφήσουμε τον Μπάγεβιτς να φύγει, αν και δεν μου έχει πει τίποτα τέτοιο!»\nΠαππάς: «Δεν θα ξανάρθω»\nΑρκετά απογοητευμένος από την επίθεση που δέχθηκε ο Ντούσαν Μπάγεβιτς δήλωσε και ο μέτοχος της ΠΑΕ ΑΕΚ, Πέτρος Παππάς κατά την αποχώρησή του από το γήπεδο. Ο κ.Παππάς -μάλιστα- σε ερώτηση για το εάν πρόκειται να παρακολουθεί κάθε παιχνίδι της ομάδας από κοντά σε αυτή την αγωνιστική σεζόν ξεκαθάρισε: "Όχι. Κάτω από αυτές της συνθήκες, δεν θα ξανάρθω ποτέ".\nΧειροκροτήματα κατά την αποχώρηση!\nΕντελώς διαφορετικό σκηνικό κατά την αποχώρηση της αποστολής της ομάδας από το «Ελ Πάσο». Μερίδα οπαδών της ΑΕΚ περίμεναν τον Ντούσαν Μπάγεβιτς και τον χειροκρότησαν κατά την επιβίβαση του στο πούλμαν καλώντας τον να μείνει και να μην αποχωρήσει από την ομάδα.\nΜέσα σε όλα αυτά... έγινε και παιχνίδι, με την ΑΕΚ να παρουσιάζεται αγνώριστη, σε σχέση με τα προηγούμενα φιλικά, και να χάνει 2-1 από την Καλλιθέα.\nΚίνδυνος τιμωρίας για ΑΕΚ\nΣτο φύλλο που συνέταξε ο διαιτητής της αναμέτρησης, Αλέξανδρος Δημητρακόπουλος, έριξε το μεγαλύτερο μέρος των ευθυνών στην Αστυνομία, αλλά ο κίνδυνος τιμωρίας παραμονεύει για την ΑΕΚ.\nΑναλυτικά το φύλλο αγώνα αναγράφεται:\n«Στο 70’ του αγώνα τραυματίστηκα. Στο 83’ μεγάλος αριθμός φιλάθλων με διακριτικά της ΑΕΚ, εισήλθαν στον περιβάλλοντα χώρο και δίπλα από τον πάγκο της φιλοξενούμενης ομάδας. Ενημερώθηκε αμέσως παράγοντας της γηπεδούχου ομάδας και αυτός με τη σειρά του ενημέρωσε την Αστυνομία. Στα επόμενα δύο λεπτά η αστυνομία έμεινε αμέτοχη, παρόλο που υπήρχε κοντά διμοιρία, ενώ και από τα μεγάφωνα δεν έγιναν οι απαραίτητες συστάσεις. Κάποιοι φίλαθλοι της ΑΕΚ άρχισαν να γίνονται απειλητικοί προς τον πάγκο της ομάδας τους και να δημιουργούν προβλήματα σπρώχνοντάς τον. Μην μπορώντας κανείς να εγγυηθεί την ασφάλεια των ποδοσφαιριστών που βρίσκονταν στον αγωνιστικό χώρο αναγκαστήκαμε να διακόψουμε το παιχνίδι στο 86’. Μετά το σφύριγμα της διακοπής μεγάλος αριθμός φιλάθλων εισήλθε στον αγωνιστικό χώρο και όσο περνούσε η ώρα η κατάσταση χειροτέρευε. Οι οπαδοί πλήθαιναν και ξεκίνησαν επεισόδια με τις δυνάμεις της Αστυνομίας με αντικείμενα, πέτρες και καρέκλες – οι αστυνομικοί ανταπέδωσαν με χρήση χημικών. Αυτό συνεχίστηκε για δέκα λεπτά, με αποτέλεσμα να μην μπορούμε να εισέλθουμε στα αποδυτήρια. Η αστυνομική δύναμη κρίνεται ανεπαρκής».\nΤον φύλλο αγώνα δεν «καίει» τον «Δικέφαλο», αλλά ο κίνδυνος τιμωρίας είναι υπαρκτός για την ΑΕΚ.\nΑναρτήθηκε από corfu soccer στις 11:09 π.μ. 0 σχόλια Σύνδεσμοι σε αυτήν την ανάρτηση\nΤα ξένα Μέσα για την επίθεση στον Μπάγεβιτς\nΤο γύρο του κόσμου έκαναν οι χθεσινές σκηνές ντροπής στο γήπεδο της Καλλιθέας, με μερίδα οπαδών της ΑΕΚ να επιτίθενται στον Ντούσαν Μπάγεβιτς και την αστυνομία να αδυνατεί να τον προστατεύσει. Φυσικά οι αναφορές τους δεν είναι καθόλου κολακευτικές και περιγράφουν με μελανά χρώματα το γεγονός της επίθεσης.\nREUTERS: «Ο προπονητής της ΑΕΚ Μπάγεβιτς δέχεται επίθεση οπαδών. Ο 61χρονος προπονητής έπεσε κάτω μετά από χτυπήματα οπαδών που τον είχαν περικυκλώσει ενώ προσπαθούσε να αποχωρήσει για τα αποδυτήρια. Ο Μπάγεβιτς, ο οποίος διανύει την τρίτη του θητεία στην ΑΕΚ, βρίσκεται σε κόντρα με τους οπαδούς από την εποχή που μετακόμισε στον μεγάλο αντίπαλο Ολυμπιακό», ενώ αναφορά γίνεται και στις δηλώσεις του Σταύρου Αδαμίδη στον NovaΣΠΟΡ FM 94.6.\nFOUR FOUR TWO: «Επίθεση οπαδών της ΑΕΚ στον Μπάγεβιτς. Για σαμποτάζ εκ των έσω μίλησε ο πρόεδρος της ΠΑΕ, Σταύρος Αδαμίδης. Υπήρχαν φόβοι για παραίτηση του προπονητή, αλλά ο Αδαμίδης το διέψευσε. Η ΑΕΚ, η οποία στερείται επιτυχιών τα τελευταία χρόνια, είχε ξεκινήσει καλά τη σεζόν επικρατώντας της Μπλάκμπερν και της Ρέιντζερς στο φιλικό τουρνουά του Σίδνεϊ».\nEUROSPORT: «Μετά την ήττα σε φιλικό προετοιμασίας από ομάδα Β΄ Εθνικής οι οπαδοί της ΑΕΚ επιτέθηκαν στον προπονητή τους, Μπάγεβιτς. Αυτό το γεγονός ήταν μια ντροπιαστική σελίδα στην ιστορία της ΑΕΚ, δήλωσε ο πρόεδρος της ομάδας Σταύρος Αδαμίδης».\nΣτην επίθεση αναφέρθηκαν αρκετές ακόμα ιστοσελίδες του εξωτερικού, όπως το «GFDB», το «The soccer room» και το «Imscouting», αναπαράγοντας κατά βάση το ρεπορτάζ του «Reuters».\nΑναρτήθηκε από corfu soccer στις 11:07 π.μ. 0 σχόλια Σύνδεσμοι σε αυτήν την ανάρτηση\n7 Αυγ 2010\nΈρχεται ο Βαλβέρδε! (video)\nΣτον πάγκο του Ολυμπιακού επιστρέφει ο Ερνέστο Βαλβέρδε! Όπως πρώτος μετέδωσε ο NOVAΣΠΟΡ FM 94.6 o Ισπανός τεχνικός συμφώνησε μετά από συνάντηση που είχε με τον Βαγγέλη Μαρινάκη στη Βαρκελώνη για να αναλάβει –και πάλι- την τεχνική ηγεσία της ομάδας.\nΠρόκειται για ένα μεγάλο κερδισμένο στοίχημα για τον μεγαλομέτοχο των «ερυθρολεύκων» ο οποίος χρειάστηκε λιγότερο από 24 ώρες για να δώσει τα χέρια με τον Βάσκο και να τον φέρει και πάλι στην Ελλάδα.\nΜέχρι στιγμής λεπτομέρειες για την συνεργασία των δύο πλευρών δεν έχουν γίνει γνωστές, όπως η χρονική διάρκεια του συμβολαίου και οι απολαβές του Βαλβέρδε.\nΠάντως, οι πληροφορίες φέρνουν τον Βαλβέρδε να έχει πει «ΝΑΙ» σε συνεργασία για έναν χρόνο με προοπτική ανανέωσης για άλλον έναν.\nO Ισπανός τεχνικός αναμένεται στην Αθήνα την Δευτέρα, ενώ η παρουσιασή του θα γίνει -πιθανότατα- την Τρίτη.\nΔείτε το βίντεο με την αποθέωση που είχε γνωρίσει ο Βαλβέρδε από τους οπαδούς του Ολυμπιακού στη φιέστα για την απονομή του πρωταθλήματος και του Κυπέλλου την αγωνιστική σεζόν 2008/9…\nΔείτε το βίντεο τις δηλώσεις του Ερνέστο Βαλβέρδε μετά από την φιέστα...\nΑναρτήθηκε από corfu soccer στις 9:07 μ.μ. 0 σχόλια Σύνδεσμοι σε αυτήν την ανάρτηση\nΚΕΡΚΥΡΑ: Θέλει να κρατήσει τον Μπουτζίκο\nΤον Νίκο Μπουτζίκο θέλει να διατηρήσει η Κέρκυρα στο δυναμικό της. Για αυτό το λόγο ζήτησε από τον Παναθηναϊκό να κρατήσει για ακόμη ένα χρόνο τον 21χρονο αριστερό μπακ με τη μορφή δανεισμού. Μάλιστα, ο παίκτης εμφανίζεται θετικός στο συγκεκριμένο ενδεχόμενο και τις επόμενες ημέρες θα σημειωθούν εξελίξεις, αν και οι «Φαίακες» θα ήθελαν να τον αποκτήσουν με ελεύθερη μεταγραφή.\nΕν τω μεταξύ, ο Επστάιν ενσωματώθηκε σήμερα στην αποστολή της ομάδας, η οποία αναχώρησε για τα Πηγάδια για να δώσει τρία φιλικά προετοιμασίας. Συγκεκριμένα, η Κέρκυρα θα αντιμετωπίσει αύριο την Καβάλα, την Τετάρτη τον Πανσερραϊκό και την Παρασκευή την Ξανθή. Την ίδια ώρα, στα υπ’ όψιν βρίσκονται ο Γκουστάβο και ο Σίτιτς.\nΑναρτήθηκε από corfu soccer στις 9:06 μ.μ. 0 σχόλια Σύνδεσμοι σε αυτήν την ανάρτηση\nNτιόπ: «Δεν ήρθα για πλάκα…»\nΜήνυμα ότι… δεν αστειεύεται στέλνει σε φίλους και αντιπάλους, ο Πάπα Μπούμπα Ντιόπ.\nΣε συνέντευξή του σε κυριακάτικη εφημερίδα, ο Σενεγαλέζος εμφανίστηκε «υποχρεωμένος» στους οπαδούς της ΑΕΚ για την εντυπωσιακή υποδοχή που του επεφύλαξαν, δεν έκανε καμία… έκπτωση στους στόχους (πρωτάθλημα, Κύπελλο, πορεία στην Ευρώπη) και δεσμεύτηκε ότι θα κάνει τα πάντα για να επιτευχθούν.\nΑναλυτικά όσα δήλωσε ο Ντιόπ στη «Real News»:\nΓια τις φιλοδοξίες του με την ΑΕΚ:\n«Είμαι χαρούμενος εδώ. Στόχος μου είναι να βοηθήσω την ΑΕΚ όσο καλύτερα γίνεται. Στους συλλόγους όπου αγωνίστηκα κέρδισαν και κάτι, το ίδιο ελπίζω να γίνει με τη νέα μου ομάδα, οι στόχοι της οποίας ξέρω ότι είναι υψηλοί. Ο προπονητής και οι συμπαίκτες μου με αγκάλιασαν και πιστεύω ότι όλα θα πάνε καλά».\nΓια το πώς κρίνει αυτό το βήμα στην καριέρα του:\n«Δεν είναι πισωγύρισμα στην καριέρα μου η μεταγραφή μου στην Ελλάδα. Είναι διαφορετικό πρωτάθλημα από την Πρέμιερ Λιγκ, αλλά δεν το θεωρώ χαμηλού επιπέδου. Ήρθα για να δουλέψω και όχι για πλάκα. Σε όποια ομάδα και αν αγωνίστηκα, έδωσα πάντα το 100%. Στο πρώτο επίσημο ματς νομίζω ότι θα είμαι έτοιμος να βοηθήσω. Έχω καταλάβει ότι ήρθα σε ομάδα που έχει ποδοσφαιριστές με ταλέντο και πολύ καλό τεχνικό. Θεωρώ, δε, ότι είναι στο χέρι μας να πετύχουμε τους στόχους μας: πρωτάθλημα, κύπελλο και καλή ευρωπαϊκή πορεία».\nΓια τον Άγγελο Μπασινά:\n«Είναι φίλος μου και μου είπε πολύ καλό λόγια για την ΑΕΚ, με παρότρυνε θερμά στο να αποφασίσω, να πω το "ναι" στην πρότασή της».\nΓια τον κόσμο της ΑΕΚ:\n«Όταν είδα τους οπαδούς της στο αεροδρόμιο, ένιωσα κάτι δυνατό μέσα μου. Είπα ότι θέλω να παλέψω για αυτούς. Όταν αισθάνεσαι έτσι και βλέπεις τον κόσμο να κάνει έτσι για σένα, λες ότι πρέπει να δώσω τα πάντα. Απλοί άνθρωποι είμαστε όλοι -έτσι και εγώ- και μπορώ να καταλάβω τα συναισθήματά τους».\nΑναρτήθηκε από corfu soccer στις 9:04 μ.μ. 0 σχόλια Σύνδεσμοι σε αυτήν την ανάρτηση\nΝιόπλιας: «Θα είναι ο οδηγός της άμυνάς μας…»\nΤην πίστη του στις ικανότητες του Ζαν Αλέν Μπουμσόνγκ εξέφρασε ο Νίκος Νιόπλιας. Ο προπονητής των «πρασίνων» θεωρεί ότι ο Γάλλος αμυντικός, έχει τις απαιτούμενες παραστάσεις για να αποτελέσει τον «οδηγό» της άμυνας του συλλόγου. «Ξέραμε από πριν για την αξία του», τόνισε ο Μακεδόνας τεχνικός, μετά τη φιλική αναμέτρηση του «τριφυλλιού» κόντρα στη Μίλαν (0-0).\n«Ο Μπουμσόνγκ είναι ένας παίκτης που μπορεί να αξιοποιήσει τις πλούσιες παραστάσεις και τις εμπειρίες του. Είναι σίγουρο ότι θα μας βοηθήσει πολύ. Είχε καλή συνεννόηση και επικοινωνία με τους άλλους αμυντικούς από το πρώτο του παιχνίδι», πρόσθεσε στην αναφορά του στον νεοαποκτηθέντα στόπερ του συλλόγου.\nΗ παρουσία του Παναθηναϊκού στα δύο φιλικά προετοιμασίας που έδωσε επί αμερικανικού εδάφους εξέπληξε θετικά τους πάντες. Η νίκη κόντρα στην πρωταθλήτρια Ευρώπης, Ίντερ (3-2) και η καλή εμφάνιση κόντρα στη Μίλαν αναπτέρωσε το ηθικό της ομάδας αλλά και του κόσμου. Ο Νίκος Νιόπλιας μόνο ευχαριστημένος θα μπορούσε να είναι από την προσπάθεια των παικτών του.\nΣυγκεκριμένα, για την αναμέτρηση κόντρα στους «ροσονέρι», είπε: « Παρόλο που κάναμε πολλές αλλαγές στο δεύτερο ημίχρονο δεν έπεσε ο ρυθμός μας. O Παναθηναϊκός παρέμεινε προσηλωμένος στο παιχνίδι του και έδειξε πολλά από τα στοιχεία που θέλω».\nΣτην επανάληψη της αναμέτρησης με τη Μίλαν, πήραν χρόνο συμμετοχής και οι μικροί της ομάδας: «Οι συμμετοχές τους στα φιλικά με τόσο μεγάλες ομάδες όπως η Ίντερ και η Μίλαν θα τους βοηθήσουν πολύ στην ψυχολογία και την αυτοπεποίθηση τους», κατέληξε ο Νιόλιας.\nΑναρτήθηκε από corfu soccer στις 9:03 μ.μ. 0 σχόλια Σύνδεσμοι σε αυτήν την ανάρτηση\nΚοντά σε Χουάντε Ράμος\nΦαβορί για να αναλάβει την τεχνική ηγεσία του Ολυμπιακού είναι αυτή τη στιγμή ο Χουάντε Ράμος. Οι «ερυθρόλευκοι» βρίσκονται σε αναζήτηση προπονητή και έχουν αρκετά ψηλά στη λίστα τους τον 56χρονο τεχνικό. Ο Ισπανός τεχνικός έχει καθίσει, μεταξύ άλλων, στον πάγκο των Ρεάλ Μαδρίτης, Τότεναμ, Σεβίλλη και ΤΣΣΚΑ Μόσχας.\nΟ Έβαλντ Λίνεν αποτελεί παρελθόν από τον πάγκο των Πειραιωτών από το μεσημέρι της Παρασκευής καθώς λύθηκε κοινή συναινέσει το συμβόλαιο του. Ο Βαγγέλης Μαρινάκης δεσμεύτηκε πως ο Ολυμπιακός θα έχει σύντομα στον πάγκο του έναν πολύ καλό προπονητή και αυτή τη στιγμή οι «ερυθρόλευκοι» βρίσκονται σε συζητήσεις με τους Χουάντε Ράμος και Ερνέστο Βαλβέρδε. Πιο κοντά στο να αναλάβει την τεχνική ηγεσία των Πειραιωτών είναι ο Ράμος.\n«Λύσαμε τη συνεργασία μας με τον κύριο Λίνεν κοινή συναινέσει. Όταν ανέλαβα τον Ολυμπιακό ήξερα πως θα αντιμετωπίσω δυσκολίες. Έχω μάθει στα δύσκολα. Προχωράμε πιο δυνατά από πριν. Ο στόχος είναι ένας, η κορυφή. Από εκεί και πέρα τα λόγια είναι φτώχεια, οι πράξεις μετράνε. Τις επόμενες ημέρες ο Ολυμπιακός θα έχει έναν πολύ καλό προπονητή», δήλωσε ο ιδιοκτήτης της ΠΑΕ, ενώ ερωτηθείς για το μέλλον του Ντιόγο, δεν θέλησε να απαντήσει.\nΜετά από συνάντηση που είχε σήμερα ο μεγαλομέτοχος της Π.Α.Ε. ΟΛΥΜΠΙΑΚΟΣ κ. Ευάγγελος Μαρινάκης με τον προπονητή της ομάδας κ. Έβαλντ Λίνεν, αποφασίστηκε η κοινή συναινέσει λύση της συνεργασίας της Π.Α.Ε. με τον προπονητή.\nΟ Έβαλντ Λίνεν έδειξε να αποδέχεται την απόφαση της διοίκησης. «Ήταν μια δύσκολη κατάσταση. Μια καινούρια ομάδα με καινούριους παίκτες που δεν ήταν έτοιμοι να παίξουν στο Europa League. Υπήρχε μεγάλη πίεση σε μένα σαν προπονητή και πήραμε την απόφαση να λύσουμε τη συνεργασία μας για να μην υπάρχει τόση πίεση από τον κόσμο», δήλωσε εξερχόμενος από τα γραφεία της ΠΑΕ και πρόσθεσε: «Ήταν μία σύντομη, αλλά θετική εμπειρία για μένα. Ο Ολυμπιακός είναι μεγάλη ομάδα, με πολύ κόσμο και ιδανικές συνθήκες για εργασία. Εύχομαι στην ομάδα και τον καινούριο ιδιοκτήτη περισσότερη τύχη από ό,τι είχαμε τις τελευταίες εβδομάδες».\nΟ Μπόζινταρ Μπάντοβιτς με τον Ανδρέα Νινιάδη θα είναι αυτοί που θα αναλάβουν τα ηνία της ομάδας μέχρι να βρεθεί αντικαταστάτης, με τον Ερνέστο Βαλβέρδε να είναι ο διακαής πόθος του Βαγγέλη Μαρινάκη, αλλά και τον Μανουέλ Πελεγκρίνι να βρίσκεται στα υπόψη.\nΌσον αφορά στον Ντιόγο, που πέρασε νωρίτερα από τα γραφεία της ΠΑΕ για να δώσει εξηγήσεις για τη συμπεριφορά του και την αδικαιολόγητη αποβολή του, οι πρώτες πληροφορίες αναφέρουν πως θα του επιβληθεί βαρύτατο πρόστιμο, ενώ όλα δείχνουν πως θα αναζητηθεί φόρμουλα για να αποχωρήσει από την ομάδα. Ενδεικτικό του κλίματος σε βάρος του Βραζιλιάνου φορ είναι ότι αποδοκιμάστηκε έντονα από λιγοστούς φίλους του Ολυμπιακού που ήταν έξω από τα γραφεία της ΠΑΕ».\nΑναρτήθηκε από corfu soccer στις 6:22 μ.μ. 0 σχόλια Σύνδεσμοι σε αυτήν την ανάρτηση\nΤο πήρε πάνω του\nΠαρελθόν και τυπικά από την τεχνική ηγεσία του Ολυμπιακού αποτελεί ο Έβαλντ Λίνεν. Το συμβόλαιο του Γερμανού προπονητή λύθηκε κοινή συναινέσει και ο ίδιος αποχώρησε από τον πάγκο της ομάδας.\nΟ Βαγγέλης Μαρινάκης δεσμεύτηκε πως ο Ολυμπιακός θα έχει σύντομα στον πάγκο του έναν πολύ καλό προπονητή. «Λύσαμε τη συνεργασία μας με τον κύριο Λίνεν κοινή συναινέσει. Όταν ανέλαβα τον Ολυμπιακό ήξερα πως θα αντιμετωπίσω δυσκολίες. Έχω μάθει στα δύσκολα. Προχωράμε πιο δυνατά από πριν. Ο στόχος είναι ένας, η κορυφή. Από εκεί και πέρα τα λόγια είναι φτώχεια, οι πράξεις μετράνε. Τις επόμενες ημέρες ο Ολυμπιακός θα έχει έναν πολύ καλό προπονητή», δήλωσε ο ιδιοκτήτης της ΠΑΕ, ενώ ερωτηθείς για το μέλλον του Ντιόγο, δεν θέλησε να απαντήσει.\nΌσον αφορά στον Ντιόγο, που πέρασε νωρίτερα από τα γραφεία της ΠΑΕ για να δώσει εξηγήσεις για τη συμπεριφορά του και την αδικαιολόγητη αποβολή του, οι πρώτες πληροφορίες αναφέρουν πως θα του επιβληθεί βαρύτατο πρόστιμο, ενώ όλα δείχνουν πως θα αναζητηθεί φόρμουλα για να αποχωρήσει από την ομάδα. Ενδεικτικό του κλίματος σε βάρος του Βραζιλιάνου φορ είναι ότι αποδοκιμάστηκε έντονα από λιγοστούς φίλους του Ολυμπιακού που ήταν έξω από τα γραφεία της ΠΑΕ.\nΑναρτήθηκε από corfu soccer στις 6:19 μ.μ. 0 σχόλια Σύνδεσμοι σε αυτήν την ανάρτηση\n Vourligans: Ας βάλουμε τέλος στην κοροϊδία - Πορεία διαμαρτυρίας τη Δευτέρα\nΗ υπερβολική αργοπορία που παρατηρείται στην έναρξη των εργασιών στο Εθνικό Στάδιο (σ.σ. σε περίπου 25 μέρες ξεκινά το πρωτάθλημα της Σούπερ Λιγκ) έχει δημιουργήσει έντονη ανησυχία στους οργανωμένους φιλάθλους του ΑΟ Κέρκυρα που ετοιμάζουν πορεία διαμαρτυρίας για το ζήτημα αυτό.\nΗ νέα κινητοποίηση των Vourligans θα πραγματοποιηθεί τη Δευτέρα 9 Αυγούστου και όπως αναφέρει χαρακτηριστικά η ανακοίνωση τους, καλούν όλους τους Κερκυραίους φιλάθλους να παρευρεθούν σε αυτή.\nΣυγκεκριμένα στην ανακοίνωση τονίζονται τα εξής:\nKAΛΟΥΜΕ ΟΛΟΥΣ ΤΟΥΣ ΚΕΡΚΥΡΑΙΟΥΣ ΣΤΗΝ ΠΟΡΕΙΑ ΔΙΑΜΑΡΤΥΡΙΑΣ ΛΟΓΩ ΤΟΥ ΓΗΠΕΔΙΚΟΥ ΠΡΟΒΛΗΜΑΤΟΣ!\nΑΥΤΗ ΘΑ ΓΙΝΕΙ ΤΗΝ ΔΕΥΤΕΡΑ 9-8-2010 ΚΑΙ ΩΡΑ 6:30 ΤΟ ΑΠΟΓΕΥΜΑ.\nΑΦΕΤΗΡΙΑ ΘΑ ΕΙΝΑΙ ΤΑ ΓΡΑΦΕΙΑ ΤΟΥ ΣΥΝΔΕΣΜΟΥ ΦΙΛΑΘΛΩΝ ΣΤΗΝ ΠΛΑΤΕΙΑ ΦΡΟΝΙΜΟΥ ΕΝΑΝΤΙ BATTERY HOUSE ΚΑΙ ΤΕΡΜΑΤΙΣΜΟΣ ΣΤΗΝ ΝΟΜΑΡΧΙΑ.\nΑΣ ΒΑΛΟΥΜΕ ΤΕΛΟΣ ΣΤΗΝ ΚΟΡΟΙΔΙΑ!\nΑναρτήθηκε από corfu soccer στις 12:22 μ.μ. 0 σχόλια Σύνδεσμοι σε αυτήν την ανάρτηση\nΚαι τυπικά στην Κέρκυρα ο Επστάιν\nΤη φανέλα της Κέρκυρας θα φοράει τη σεζόν 2010-11 ο Ντένις Επστάιν, αφού η νεοφώτιστη ομάδα ανακοίνωσε και τυπικά την απόκτησή του για ένα έτος με τη μορφή δανεισμού από τον Ολυμπιακό.\n«Ο Α.Ο.ΚΕΡΚΥΡΑ Π.Α.Ε. ανακοινώνει την επίτευξη συμφωνίας με την Π.Α.Ε. ΟΛΥΜΠΙΑΚΟΣ για τον δανεισμό του Ντένις Επστάιν (02/07/1986 - 1.80 71kg), για ένα χρόνο. Ο ποδοσφαιριστής την περίοδο 2005-06 αγωνιζόταν στο Γερμανικό πρωτάθλημα με την ομάδα της Κολωνίας, το 2006-07 ως δανεικός στην ομάδα του Έσσεν. Την περίοδο 2007-08 αγωνίστηκε στην ομάδα του Όφενμπαχ, ενώ από το 2008 έως το 2010 αγωνιζόταν στο πρωτάθλημα της χώρας μας (SUPERLEAGUE) με την ομάδα του Ηρακλή. Το φετινό καλοκαίρι μεταγράφηκε στην ομάδα του Ολυμπιακού», ανέφερε η ανακοίνωση που αναρτήθηκε στην επίσημη ιστοσελίδα των «Φαιάκων».\nΑναρτήθηκε από corfu soccer στις 12:14 μ.μ. 0 σχόλια Σύνδεσμοι σε αυτήν την ανάρτηση\nΈνταση και αποδοκιμασίες στο «Ελ. Βενιζέλος»!\nΗ ήττα 1-0 από τη Μακάμπι Τελ Αβίβ και ο ντροπιαστικός αποκλεισμός του Ολυμπιακού από το Europa League δεν έχει εξαγριώσει μόνο τον ισχυρό άνδρα του συλλόγου, Βαγγέλη Μαρινάκη, αλλά και τους οπαδούς των «ερυθρολεύκων».\nΠερίπου 200 εξ' αυτών πήγαν στο αεροδρόμιο «Ελ. Βενιζέλος» και αποδοκίμασαν έντονα παίκτες και τεχνική ηγεσία, πετώντας μπουκάλια προς την πλευρά τους.\nΗ αποστολή του Ολυμπιακού «πάτησε» Ελλάδα με καθυστέρηση, περίπου, 40 λεπτών, καθώς η πτήση τσάρτερ ήταν προγραμματισμένη να φτάσει στις 03:30 από το Ισραήλ, αλλά αφίχθη, τελικά, στις 04:10. Γύρω στις 04:30 οι ποδοσφαιριστές και το τεχνικό επιτελείο έκαναν την εμφάνισή τους στην αίθουσα αφίξεων.\nΕκεί τους περίμεναν οι -βρισκόμενοι σε έξαλλη κατάσταση- οπαδοί, οι οποίοι φώναζαν: «Ντροπή, ντροπή. Εμείς άμα θα παίζαμε, θα είχαμε ψυχή» και «όποιος δεν μπορεί, να πάει να γ...»! Αρκετοί από αυτούς, μάλιστα, πέταξαν μπουκάλια προς το μέρος της αποστολής, ενώ στο επίκεντρο των αποδοκιμασιών βρέθηκαν οι Έβαλντ Λίνεν και Ντιόγκο.\nΤελικά, η αποστολή κατάφερε να αποχωρήσει, χωρίς επιπλέον προβλήματα.\nΑναρτήθηκε από corfu soccer στις 11:59 π.μ. 0 σχόλια Σύνδεσμοι σε αυτήν την ανάρτηση\n«Αφήστε τους εκεί»!\nΠοιος είδε τον Βαγγέλη Μαρινάκη και δεν τον φοβήθηκε! Ο ισχυρός άνδρας του Ολυμπιακού έδωσε εντολή να μην επιστρέψουν με την υπόλοιπη αποστολή από το Τελ Αβίβ Λίνεν και Ντιόγκο! Επικρατέστερος αντικαταστάτης του Γερμανού τεχνικού ο Ερνέστο Βαλβέρδε, με τον οποίο έχουν γίνει ήδη οι πρώτες επαφές και είναι θετικός στο ενδεχόμενο να επιστρέψει!\nΟ αποκλεισμός του Ολυμπιακού από το Europa League έχει κάνει έξαλλο τον κ. Μαρινάκη, ο οποίος, σε τηλεφωνική επαφή που είχε με τον Γιάννη Μώραλη, απαίτησε οι Έβαλντ Λίνεν και Ντιόγκο να μην μπουν στο ίδιο αεροπλάνο με την υπόλοιπη αποστολή, κατά την επιστροφή της στην Αθήνα!\nΆνθρωποι του περιβάλλοντός του, όμως, του εξήγησαν πως κάτι τέτοιο θα είχε νομικές επιπτώσεις και «έβαλε νερό στο κρασί του». Θα πρέπει, ωστόσο, να θεωρείται δεδομένο πως αμφότεροι θα αποτελέσουν παρελθόν από την ομάδα του Πειραιά.\nΕίτε με κανονική μεταγραφή, είτε ως δανεικός, είτε ακόμα και με διακοπή συμβολαίου, ο Βραζιλιάνος επιθετικός θα αποχωρήσει από τους «ερυθρόλευκους». Το ματς με τη Μακάμπι ήταν το τελευταίο του Ντιόγκο με τη φανέλα του Ολυμπιακού… Ο 23χρονος έχει εξοργίσει τον Βαγγέλη Μαρινάκη, τόσο για την απαράδεκτη ενέργειά του στις καθυστερήσεις της αναμέτρησης με τους Ισραηλινούς, όσο και για την αγωνιστική του παρουσία.\nΕξάλλου και ο Έβαλντ Λίνεν θα αποτελέσει παρελθόν, με τον Ερνέστο Βαλβέρδε να είναι ο εκλεκτός της διοίκησης για να τον διαδεχθεί στον πάγκο του Ολυμπιακού. Ο Ισπανός τεχνικός είναι ο διακαής πόθος του Βαγγέλη Μαρινάκη, ενώ η συγκυρία για τους «ερυθρόλευκους» είναι ευνοϊκή. Ο Βαλβέρδε δεν εργάζεται σε κάποια ομάδα και θα είναι ακόμα πιο εύκολο να συμφωνήσει και να επιστρέψει στον σύλλογο του Πειραιά.\nΜάλιστα, σύμφωνα με πληροφορίες, έχουν γίνει ήδη οι πρώτες επαφές με τον 46χρονο προπονητή, ο οποίος είναι θετικός στο ενδεχόμενο να επιστρέψει!\nΟι εξελίξεις θα είναι ραγδαίες και δεν αποκλείεται από την Παρασκευή κιόλας ο Ολυμπιακός να έχει νέο προπονητή...\nΑναρτήθηκε από corfu soccer στις 11:58 π.μ. 0 σχόλια Σύνδεσμοι σε αυτήν την ανάρτηση\nΚαι τώρα Βαλβέρδε! .\nΔεδομένη θα πρέπει να θεωρείται η απομάκρυνση του Έβαντ Λίνεν από την τεχνική ηγεσία του Ολυμπιακού, με τον Ερνέστο Βαλβέρδε να είναι ο πιθανότερος αντικαταστάτης του.\nΑπογοήτευση και οργή στη διοίκηση των «ερυθρολεύκων» για τον ταπεινωτικό αποκλεισμό από τη Μακάμπι. Άμεσα αναμένεται να κινηθούν οι Πειραιώτες για τον Ισπανό προπονητή, που αποτελεί διακαή πόθο του Βαγγέλη Μαρινάκη.\nΆλλωστε, πριν αναλάβει επίσημα τον Ολυμπιακό, είχε προτείνει στον Σωκράτη Κόκκαλη να του κάνει «δώρο» τον Βαλβέρδε. Αυτήν την περίοδο δεν εργάζεται σε κάποια ομάδα και θα είναι ακόμη πιο εύκολο να συμφωνήσει με τους «ερυθρόλευκους».\nΤέλος και ο Ντιόγκο!\nΠαρελθόν από τον Ολυμπιακό θα πρέπει να θεωρείται ο Ντιόγκο! Είτε με κανονική μεταγραφή, είτε ως δανεικός, είτε ακόμα και με διακοπή συμβολαίου, ο Βραζιλιάνος επιθετικός, πιθανότατα, στο ματς με την Μακάμπι Τελ Αβίβ φόρεσε για τελευταία φορά τα «ερυθρόλευκα».\nΟ Ντιόγκο έχει εξοργίσει τον Βαγγέλη Μαρινάκη, τόσο για την απαράδεκτη ενέργειά του στις καθυστερήσεις της αναμέτρησης με τους Ισραηλινούς, όσο και για την αγωνιστική του παρουσία και αναμένεται να τον «τελειώσει» μαζί με τον Έβαλντ Λίνεν.\nΑναρτήθηκε από corfu soccer στις 11:56 π.μ. 0 σχόλια Σύνδεσμοι σε αυτήν την ανάρτηση\nΠιο κουρασμένος από τους ποδοσφαιριστές του δήλωσε ο Έκτορ Ραούλ Κούπερ, μετά την ισοπαλία 2-2 του Άρη με τη Γιαγκελόνια! Αποτέλεσμα που έδωσε τους «κίτρινους» την πρόκριση, έστω και με τη «ψυχή στο στόμα», στα play off του Europa League. Ο τεχνικός της ομάδας της Θεσσαλονίκης δήλωσε χαρακτηριστικά: «Υποφέραμε αρκετά, καθώς αποδείχτηκε ότι η Γιαγκελόνια είναι μια πολύ καλή ομάδα».\nΟι δηλώσεις του Έκτορ Ραούλ Κούπερ:\n«Νιώθω πιο κουρασμένος από τους ποδοσφαιριστές μου! Υποφέραμε αρκετά, καθώς αποδείχτηκε ότι η Γιαγκελόνια είναι μία πολύ καλή ομάδα. Τουλάχιστον, ήταν πολύ πιο ήρεμη από εμάς. Μόνο στο πρώτο 20λεπτο θεωρώ ότι παίξαμε καλά. Στη συνέχεια, όταν είχαμε την μπάλα, κάναμε περίπλοκα τα πράγματα. Αυτά συμβαίνουν στο ποδόσφαιρο. Επίσης, είναι ασυνήθιστα τα γκολ που δεχτήκαμε. Το θετικό είναι ότι δε χάσαμε την οργάνωσή μας στην άμυνα. Κι αυτό μας έδωσε σιγουριά. Όμως, είχαμε νευρικότητα στο παιχνίδι μας και κάναμε βεβιασμένες κινήσεις. Και πάλι ο κόσμος μας, μας βοήθησε πάρα πολύ. Κυρίως όταν η ομάδα έχανε την ηρεμία της».\nΣτον αντίποδα, ευχαριστημένος από την προσπάθεια των παικτών του, αλλά συνάμα και πολύ στεναχωρημένος από τον αποκλεισμό της ομάδας του, εμφανίστηκε ο τεχνικός της Γιαγκελόνια, Μίχαλ Πρόμπιερζ.\nΜετά την ισοπαλία 2-2 με τον Άρη στο «Κλεάνθης Βικελίδης», ο προπονητής της ομάδας του Μπιάλιστοκ, είπε: «\nΞέραμε από την αρχή ότι θα ήταν ένας πολύ δύσκολος αγώνας, από τη στιγμή που είχαμε χάσει στην έδρα μας. Είπα δημόσια από την αρχή ότι θα κάναμε τα πάντα για να περάσουμε στην επόμενη φάση και παρά το αποτέλεσμα, είμαι ευχαριστημένος. Είχαμε την ευκαιρία να βρούμε τα αδύνατα σημεία του αντιπάλου, αλλά μας πληγώνει το ότι δεν φέραμε το αποτέλεσμα που θέλαμε. Είναι κρίμα που δεν καταφέραμε να ξεπεράσουμε το εμπόδιο του Άρη».\nΣε ότι έχει να κάνει με την αποβολή του, δήλωσε: «Πρέπει να ρωτήσουμε τον διαιτητή γιατί αποβλήθηκα», για να ερωτηθεί για το πέναλτι: «Εφόσον το έδωσε ο διαιτητής, είναι δική του απόφαση», απάντησε και συμπλήρωσε: «Δεν θα καθίσω να κλαίω, έτσι είναι το ποδόσφαιρο, η μπάλα είναι στρόγγυλη και δεν μπορώ να πω κάτι παραπάνω».\nΣχετικά με το αν προκρίθηκε η καλύτερη ομάδα, τόνισε: «Δεν έχει σημασία αν πέρασε η καλύτερη ομάδα. Οι δημοσιογράφοι είναι αυτοί που κρίνουν. Τα ματς ήταν πάντως ισορροπημένα. Θεωρώ, όμως, ότι παίξαμε καλύτερα από τον Άρη»\nΑναρτήθηκε από corfu soccer στις 11:54 π.μ. 0 σχόλια Σύνδεσμοι σε αυτήν την ανάρτηση\nΜπερνς: «Μάχη για καθιέρωση»\nιλώντας σε εφημερίδα της πατρίδας του ο Νέιθαν Μπερνς τόνισε πως θα δώσει μάχη για να κερδίσει μια θέση βασικού στην ομάδα της ΑΕΚ. Ο Αυστραλός ποδοσφαιριστής, που την περασμένη σεζόν αγωνίστηκε ως δανεικός στην Κέρκυρα, χαρακτήρισε «μεγάλη ευκαιρία» για τον ίδιο την παρουσία του στην «Ένωση».\n«Θα προσπαθήσω να πείσω τον προπονητή να μου δώσει θέση στη βασική ενδεκάδα. Πιστεύω πως ο κ. Μπάγεβιτς είναι απόλυτα ικανοποιημένος με όσα είδε από μένα στο τουρνουά της Αυστραλίας. Ίσως η ομάδα να έχει προσφορές για μένα, όμως εγώ δεν έχω ιδέα. Είμαι χαρούμενος στην ΑΕΚ και θέλω να μείνω σ’ αυτή. Είναι μία μεγάλη ευκαιρία για μένα να παίξω στην ΑΕΚ και δεν θέλω να τη χάσω», δήλωσε στην εφημερίδα «Βlayneychronicle».\nΑναρτήθηκε από corfu soccer στις 11:53 π.μ. 0 σχόλια Σύνδεσμοι σε αυτήν την ανάρτηση\nΑΟ ΚΕΡΚΥΡΑ – ΔΗΛΩΣΗ ΤΟΥ Φ. ΛΑΜΟΤ: «Μακάρι να υπογράψω στην Κέρκυρα»\nΈνας αμυντικός ποδοσφαιριστής, που φέρει εξαιρετικό βιογραφικό, ο Φαμπιάν Λαμότ (Fabian Lamotte), προπονείται από χθες Τρίτη με την ομάδα του ΑΟ Κέρκυρα, καθώς δοκιμάζεται από τον Μπάμπη Τεννέ, ο οποίος μάλλον θα τον χρησιμοποιήσει στο κυριακάτικο φιλικό στην Καβάλα και κατόπιν θα αποφασίσει αν θα εισηγηθεί την απόκτησή του ή αν θα τον απορρίψει.\nΠρόκειται για Γερμανό στόπερ, ο οποίος έχει τη δυνατότητα να αγωνιστεί και ως δεξιός μπακ. Τις τρεις τελευταίες σαιζόν φόρεσε τη φανέλα της Στουρμ Γκρατς, με την οποία είχε «γεμάτες» χρονιές.\nΟ 27χρονος (γεν. 25/2/1983) ποδοσφαιριστής έκανε δηλώσεις στην αθηναϊκή εφημερίδα «Εξέδρα» και τον δημοσιογράφο Δημήτρη Σαμόλη (το ρεπορτάζ θα δημοσιευτεί στο φύλλο της Πέμπτης 5/8), όπου μίλησε για τη νέα του εμπειρία, τονίζοντας πως θέλει πολύ να παραμείνει στην κερκυραϊκή ομάδα.\n«Αισθάνομαι πολύ καλά και όλα στην ομάδα μου φαίνονται εξαιρετικά. Με τους συμπαίκτες μου τα πηγαίνω περίφημα, όπως και με τον προπονητή, ο οποίος φυσικά ακόμα δεν έχει σχηματίσει άποψη για εμένα», είπε αρχικά.\nΌπως ανέφερε, στο νησί θα παραμείνει μέχρι και την ερχόμενη Τρίτη: «Θα μείνω μερικές ημέρες ακόμα και θα δοκιμάζομαι. Ελπίζω να αφήσω καλές εντυπώσεις και τελικά να αποκτηθώ».\nΟι πρώτες πληροφορίες κάνουν λόγο για έναν παίκτη από τον οποίο λείπει η φυσική κατάσταση, όμως το καλό βιογραφικό του ίσως παίξει καθοριστικό ρόλο στη μεταγραφή του στους «κυανέρυθρους». Άλλωστε, εκτός από την αυστριακή ομάδα, ο Λαμότ έχει παίξει στη Μόναχο 1860 και τη Σάλκε. Οι μόλις δύο προπονήσεις που έχει κάνει ο παίκτης δεν είναι αρκετές για να σχηματίσει συνολική εικόνα ο προπονητής Μπάμπης Τεννές και επομένως θα χρειαστούν μερικές ημέρες ακόμη για να κριθεί το μέλλον του στους Επτανήσιους.\nΑναρτήθηκε από corfu soccer στις 12:08 μ.μ. 0 σχόλια Σύνδεσμοι σε αυτήν την ανάρτηση\nΕΠΣ ΚΕΡΚΥΡΑΣ : ΤΟΝ ΣΕΠΤΕΜΒΡΙΟ ΟΡΙΣΤΗΚΑΝ ΤΑ ΜΠΑΡΑΖ\nΘέμα: Ορισμός αγώνων κατάταξης.\nΤης παρ. 5 Ι του άρθρου 3 της προκήρυξης των πρωταθλημάτων της περιόδου 2010-2011, και\nΤου άρθρου 18 της προκήρυξης των πρωταθλημάτων της περιόδου 2009-2010 ορίζονται οι παρακάτω αγώνες κατάταξης:\nΘα διεξαχθεί ένας αγώνας στην έδρα του Σωματείου που κατέλαβε ψηλότερη θέση στην βαθμολογική κατάταξη της κανονικής περιόδου. Αν κερδίσει το γηπεδούχο σωματείο (ΟΛΥΜΠΙΑΚΟΣ) με οποιοδήποτε σκορ (κανονικός αγώνας με παράταση και πέναλτυς), θα παραμείνει στην Α1’ κατηγορία. Ο ηττημένος (ΠΟΣΕΙΔΩΝΑΣ ΑΓ. ΜΑΡΚΟΥ) θα υποβιβαστεί στην Α’ κατηγορία:\nΣΑΒΒΑΤΟ 11/9/2010 16.30\nΑΠΣ ΟΛΥΜΠΙΑΚΟΣ- ΑΟ ΠΟΣ.ΑΓ ΜΑΡΚΟΥ\nΑν κερδίσει το φιλοξενούμενο σωματείο (ΠΟΣΕΙΔΩΝΑΣ ΑΓ. ΜΑΡΚΟΥ) τότε θα διεξαχθεί και δεύτερος αγώνας (κανονικός αγώνας με παράταση και πέναλτυς) στο ίδιο γήπεδο (έδρα του σωματείου που κατέλαβε ψηλότερη θέση στη βαθμολογική κατάταξη της κανονικής περιόδου). Ο νικητής αυτού του αγώνα θα παραμείνει στην Α1’ κατηγορία, ενώ ο ηττημένος θα υποβιβαστεί στην Α’ κατηγορία. Ο επαναληπτικός αγώνας (αν απαιτηθεί) θα διεξαχθεί, ως εξής:\nΣΑΒΒΑΤΟ 18/9/2010 16.30\nΘα διεξαχθεί ένας αγώνας στην έδρα του Σωματείου που κατέλαβε ψηλότερη θέση στην βαθμολογική κατάταξη της κανονικής περιόδου. Αν κερδίσει το γηπεδούχο σωματείο (ΚΑΠΟΔΙΣΤΡΙΑΣ) με οποιοδήποτε σκορ (κανονικός αγώνας με παράταση και πέναλτυς), θα παραμείνει στην Α’ κατηγορία. Ο ηττημένος (Α.Ο ΕΡΕΙΚΟΥΣΑ) θα υποβιβαστεί στην Β’ κατηγορία:\nΚΥΡΙΑΚΗ 12/9/2010 16.30\nΠΑΣ ΚΑΠΟΔΙΣΤΡΙΑΣ –ΑΟ ΕΡΕΙΚΟΥΣΑ\nΑν κερδίσει το φιλοξενούμενο σωματείο (Α.Ο ΕΡΕΙΚΟΥΣΑ) τότε θα διεξαχθεί και δεύτερος αγώνας (κανονικός αγώνας με παράταση και πέναλτυς) στο ίδιο γήπεδο (έδρα του σωματείου που κατέλαβε ψηλότερη θέση στη βαθμολογική κατάταξη της κανονικής περιόδου). Ο νικητής αυτού του αγώνα θα παραμείνει στην Α κατηγορία, ενώ ο ηττημένος θα υποβιβαστεί στην Β’ κατηγορία. Ο επαναληπτικός αγώνας (αν απαιτηθεί) θα διεξαχθεί, ως εξής:\nΚΥΡΙΑΚΗ 19/9/2010 16.30\nΘα διεξαχθεί ένας αγώνας μπαράζ (με παράταση και πέναλτυς) σε ουδέτερο γήπεδο και ο νικητής θα προβιβαστεί στην Α’ κατηγορία, ενώ ο ηττημένος θα παραμείνει στην Β’ κατηγορία.\nΚΥΡΙΑΚΗ 5/9/2010 16.30\nΑΟ ΒΕΛΟΣ –ΑΟ ΑΤΡΟΜΗΤΟΣ ΑΦΡΑΣ\nΣτους αγώνες θα ισχύσει το άρθρο 25 της προκήρυξης των πρωταθλημάτων της περιόδου 2009-2010, σύμφωνα με το οποίο «Τα σωματεία όλων των κατηγοριών είναι υποχρεωμένα σε κάθε αγώνα τους (στην αρχική ενδεκάδα και σ’ όλη την διάρκεια του αγώνα, αλλαγή μόνο με ποδοσφαιριστή ίδιας ηλικίας), να χρησιμοποιούν τουλάχιστον ένα (1) ποδοσφαιριστή γεννηθέντα από 1.1.1992 και μετά και ένα (1) ποδοσφαιριστή γεννηθέντα από 1.1.1989 και μετά» κ.λπ.\nκαι μετά και ένα (1) ποδοσφαιριστή γεννηθέντα από 1.1.1989 και μετά» κ.λπ.\nΑναρτήθηκε από corfu soccer στις 12:06 μ.μ. 0 σχόλια Σύνδεσμοι σε αυτήν την ανάρτηση\nΔιαφορά με «Ζορό»\nΑρνητική ήταν η απάντηση του Ίσμαελ Μπλάνκο στην πρόταση της ΑΕΚ για ανανέωση του συμβολαίου του. Όπως παραδέχθηκε ο μάνατζερ του 27χρονου επιθετικού στη «Sportday», Γκουστάβο Οναϊντία, η πρόταση που κατέθεσαν οι «κιτρινόμαυροι» στον «Ζορό» είναι αρκετά χαμηλή. Σήμερα η συνάντηση Μπάγεβιτς, Αδαμίδη Δημητριάδη.\n«Ο πρόεδρος της ΑΕΚ μού έστειλε email πριν από περίπου 15 ημέρες με συγκεκριμένη πρόταση ανανέωσης μέχρι το 2013. Ωστόσο, η προσφορά αυτή ήταν πολύ διαφορετική από τη συμφωνία που είχαμε με τον κ. Θανόπουλο. Απάντησα στον κ. Αδαμίδη ότι δεν μπορούμε να τη δεχτούμε, διότι απέχει πάρα πολύ απ’ όσα είχαμε συμφωνήσει με τον πρώην πρόεδρο. Του μετέφερα επίσης πως επιθυμία του Ισμαέλ να μείνει στην ΑΕΚ δεν έχει μεταβληθεί και πως θα πρέπει να συζητήσουμε για να δούμε αν μπορεί να βρεθεί λύση που να ικανοποιεί και τις δύο πλευρές. Περιμένω πλέον ένα μήνυμα από τον πρόεδρο για να έρθω να μιλήσουμε από κοντά» δήλωσε ο μάνατζερ του Μπλάνκο στη «Sportday».\nΟ εκπρόσωπος του 27χρονου φορ, αντιλαμβανόμενος τα νέα οικονομικά δεδομένα που επικρατούν, παραδέχθηκε πως ο ίδιος και ο πελάτης του είναι διατεθειμένοι να ρίξουν τις απαιτήσεις τους ώστε να βρεθεί η «χρυσή τομή», αλλά σε καμία περίπτωση δεν θα τις ρίξουν τόσο ώστε να αποδεχτούν την πολύ χαμηλή, όπως ο ίδιος παραδέχθηκε, πρόταση της ΑΕΚ.\nΣήμερα η συνάντηση κορυφής\nΉταν προγραμματισμένη να γίνει χθες, αλλά τελικά η συνάντηση ανάμεσα σε Ντούσαν Μπάγεβιτς και Σταύρο Αδαμίδη θα γίνει σήμερα και αυτό για να καταφέρει να δώσει το «παρών» και ο Βασίλης Δημητριάδης, ο οποίος επέστρεψε χθες το βράδυ από τη Θεσσαλονίκη. Η συνάντηση των τριών ανδρών θα γίνει σήμερα μετά την πρωινή προπόνηση. Η οριστικοποίηση της παραμονής του Μπερνς, η απόκτηση ή όχι δεξιού μπακ, αλλά και οι ανανεώσεις των συμβολαίων θα είναι τα βασικά θέματα συζήτησης.\nΑναρτήθηκε από corfu soccer στις 12:04 μ.μ. 0 σχόλια Σύνδεσμοι σε αυτήν την ανάρτηση\nΤον πιο κρίσιμο αγώνα της χρονιάς -όσο κι αν είναι νωρίς για να ειπωθεί αυτό- δίνει απόψε ο Ολυμπιακός κόντρα στην Μακάμπι στο Τελ Αβίβ (21:00, CONN-X) για τα προκριματικά του Europa League. Οι «ερυθρόλευκοι» καλούνται να επιστρέψουν από το Ισραήλ με την πρόκριση, αφού σε διαφορετική περίπτωση θα υπάρξουν προβλήματα. Τόσο στα μεταγραφικά (όπου είναι κοντά ο Αρέβαλο Ρίος και ακολουθεί ο Τζο) όσο και στα εσωτερικά της ομάδας.\nΤο 2-1 στο «Γ. Καραϊσκάκης» καλείται να υπερασπιστεί απόψε ο Ολυμπιακός κόντρα στους Ισραηλινούς. Το «Μπλούμφιλντ» θα είναι κατάμεστο (12.500 θέσεις), η υγρασία αναμένεται να είναι άλλος ένας ανασταλτικός παράγοντας, αλλά η ομάδα του Έβαντ Λίνεν οφείλει να δείξει χαρακτήρα για να μη βρεθεί προ εκπλήξεως.\nΟ Γερμανός σκέφτεται να ξεκινήσει με τους Νικοπολίδη, Αβραάμ, Μέλμπεργκ, Τοροσίδη, Χολέμπας στην άμυνα, τους Ντουντού και Μαρέσκα στη μεσαία γραμμή, τον man of the match στο Φάληρο, Ζαϊρί από τα αριστερά, Ρόμενταλ από δεξιά και τον Όσκαρ πίσω από τον μοναδικό προωθημένο Ντιόγο. Πάντως, στο μυαλό του τεχνικού των Πειραιωτών βρίσκονται και οι Ραούλ Μπράβο, Γκαλίτσιος. Ο Ισπανός ίσως χρησιμοποιηθεί στη θέση του Αβραάμ, ενώ ο Γκαλίτσιος έχει πιθανότητες να βρίσκεται στο αρχικό σχήμα έναντι του «Τόρο».\nΠρόκριση και μετά Αρέβαλο\nΑν όλα πάνε κατ’ευχήν για τους «ερυθρόλευκους», η επόμενη μέρα θα τους βρει να ασχολούνται και πάλι με τα μεταγραφικά. Εκεί, όπου το όνομα του Αρέβαλο Ρίος βρίσκεται στην κορυφή με τους υποψήφιους μεταγραφικούς στόχους για τη θέση του αμυντικού χαφ. Με τον Ουρουγουανό υπάρχει προφορική συμφωνία, την ώρα που η διοίκηση βρίσκει άκρη και με την εταιρία μάνατζερ που έχει τα δικαιώματά του.\nΤο ενδιαφέρον της Νιούκαστλ, άλλωστε, δεν ανησυχεί τον Ολυμπιακό, μια και ο άσος της Πενιαρόλ δεν έχει το δικαίωμα να αγωνιστεί στο πρωτάθλημα της Αγγλίας, λόγω των γνωστών θεμάτων με τις άδειες εργασίας. Η Μποταφόγκο ίσως να είναι ένας αντίπαλος για τους Έλληνες, αλλά ο 28χρονος θέλει να έρθει στην Ευρώπη και αυτό συγκαταλέγεται στα συν για τους «ερυθρόλευκους», που βρίσκονται μια ανάσα πριν πάρουν το «ΟΚ» και από την εταιρία μάνατζέρ του.\nΌσον αφορά την επιθετική γραμμή, το όνομα του Τζο φαίνεται ότι απασχολεί έντονα τη διοίκηση. Είναι νεαρός (23 ετών), καλό όνομα και μπορεί να αγωνιστεί σε όλες τις θέσεις της επίθεσης, γεγονός που τον κάνει πολυπόθητο στο λιμάνι. Οι όποιες εξελίξεις όμως στα μεταγραφικά των «ερυθρολεύκων» θα εξαρτηθούν από το σημερινό αποτέλεσμα στο Ισραήλ. Γιατί αν ο Ολυμπιακός αποκλειστεί...\nΑναρτήθηκε από corfu soccer στις 12:03 μ.μ. 0 σχόλια Σύνδεσμοι σε αυτήν την ανάρτηση\nΟ «χάρτης» του Champions League\nΕίκοσι ομάδες απέμειναν για να διεκδικούν τις δέκα τελευταίες θέσεις για τους ομίλους του νέου Champions League. Τα πλέι οφ οι ομάδες είναι χωρισμένες σε ισχυρούς και αδυνάτους. Οι πρωταθλήτριες ομάδες θα τεθούν αντιμέτωπες μεταξύ τους, ενώ το ίδιο ισχύει για τις μη πρωταθλήτριες. Οι αγώνες θα διεξαχθούν 17-18 και 24-25 Αυγούστου, ενώ οι ομάδες που θα αποκλειστούν θα συνεχίσουν στους ομίλους του Europa League.\nΠλέι οφ πρωταθλητών\nΙσχυροί: Βασιλεία (Ελβετία), Άντερλεχτ (Βέλγιο), Κοπεγχάγη (Δανία), Χάποελ Τελ Αβίβ (Ισραήλ), Σπάρτα Πράγας (Τσεχία)\nΑδύνατοι: Ρόζενμποργκ (Νορβηγία), Σάλτσμπουργκ (Αυστρία), Παρτιζάν (Σερβία), Ζίλινα (Σλοβακία), Σέριφ Τιρασπόλ (Μολδαβία).\nΠλέι οφ μη πρωταθλητών\nΙσχυροί: Σεβίλλη (Ισπανία), Βέρντερ Βρέμης (Γερμανία), Ζενίτ Αγίας Πετρούπολης (Ρωσία), Τότεναμ (Αγγλία), Άγιαξ (Ολλανδία).\nΑδύνατοι: Ντιναμό Κιέβου (Ουκρανία), Μπράγκα (Πορτογαλία), Σαμπντόρια (Ιταλία), Οσέρ (Γαλλία), Γιούνγκ Μπόις (Ελβετία).\nΑπευθείας στους ομίλους συμμετέχουν οι 22 ακόλουθες ομάδες (κατά σειρά κατάταξης):\nΊντερ (Ιταλία) *αυτόματα πρώτη ως κάτοχος\nΜαν. Γιουνάιτεντ (Αγγλία)\nΜπάγερν Μονάχου (Γερμανία)\nΡεάλ Μαδρίτης (Ισπανία)\nΣαχτάρ Ντόνετσκ (Ουκρανία)\nΣπαρτάκ Μόσχας (Ρωσία)\nΡούμπιν Καζάν (Ρωσία)\nΑναρτήθηκε από corfu soccer στις 12:01 μ.μ. 0 σχόλια Σύνδεσμοι σε αυτήν την ανάρτηση\nΓιατί ρε ΠΑΟΚ;\nΈνα εφιαλτικό οκτάλεπτο στις αρχές του δευτέρου ημιχρόνου και το χαμένο πέναλτι του Ίβιτς, έφερε τον πικρό αποκλεισμό του ΠΑΟΚ από τη συνέχεια του Champions League. Ισόπαλος 3-3 ο «Δικέφαλος του Βορρά» με τον Άγιαξ σε ένα ματς με απίστευτες εναλλαγές στην Τούμπα. Ζεστό χειροκρότημα από τον κόσμο στο τέλος για την ομάδα που πλέον θα συνεχίσει την ευρωπαϊκή της περιπέτεια στο Europa League.\nΟι Θεσσαλονικείς προηγήθηκαν στο 16’ με τον Βιεϊρίνια και είχαν τον έλεγχο της αναμέτρησης στα πρώτα 45 λεπτά, όμως εμφανίστηκαν άλλη ομάδα στο δεύτερο. Μέσα σε ένα δεκάλεπτο ο Αίαντας ανέτρεψε το σκορ (48’ Σουάρες, 50’ Ντε Γιονγκ, 55’ Λίντγκρεν), φέρνοντας τα πάνω κάτω. Παρά το σοκ, οι παίκτες του ΠΑΟΚ αντέδρασαν, μειώνοντας αρχικά με τον Σαλπιγγίδη ένα λεπτό αργότερα και θα μπορούσαν να ισοφαρίσουν στο 77’ όταν ο Ίβιτς νικήθηκε από τον Στεκέλενμπουργκ σε εκτέλεση πέναλτι. Ο Σέρβος πέτυχε γκολ στο 90’ όταν δυστυχώς όλα είχαν τελειώσει.\nΟ αρχικός ενθουσιασμός των παικτών του Άγιαξ και η… ανάγκη για γκολ, τους έκανε να βγουν πιο δυναμικά στα πρώτα λεπτά της αναμέτρησης. Οι ποδοσφαιριστές του Γιολ, παρά την καυτή (σε αθλητικά πλαίσια) ατμόσφαιρα της Τούμπας ξεκίνησαν καλύτερα το ματς, όμως ξεθύμαναν γρήγορα.\nΟ Παύλος Δερμιτζάκης είχε «δασκαλέψει» καλά τους παίκτες του όλη την εβδομάδα, προκειμένου να μην πέσουν στην παγίδα των Ολλανδών και να μην ακολουθήσουν το δικό τους ρυθμό, πράγμα που έγινε.\nΌτι δεν κατάφερε να κάνει ο Δημήτρης Σαλπιγγίδης στο 15’, όταν πλάσαρε, αλλά ο Στεκέλενμπουργκ έδιωξε με δεύτερη προσπάθεια πάνω στη γραμμή, το πέτυχε ένα λεπτό αργότερα ο Βιεϊρίνια. Ο Πορτογάλος (κορυφαίος του Δικεφάλου) ήταν διαρκής πηγή από τα δεξιά, αλλά κατάφερε να σκοράρει με ένα κόλπο από τα παλιά. Τη δοκιμασμένη συνταγή με τα χτυπήματα φάουλ του Σορλέν στο πρώτο δοκάρι. Ο Βιεϊρίνια πετάχτηκε και με γυριστή κεφαλιά, έστειλε την μπάλα στα δίχτυα.\nΜε τις τρεις γραμμές να κρατάνε σωστά τις αποστάσεις και τον Κρέσιτς κάτω από τα δοκάρια να δείχνει σταθερός, εμπνέοντας σιγουριά, ο ΠΑΟΚ έκανε το αγαπημένο του παιχνίδι, αυτό της υπομονής και πέρα από τον Σουλεϊμάνι που δημιουργούσε προβλήματα στην αριστερή πλευρά της άμυνας, δεν δυσκολεύτηκε να κλείσει το ημίχρονο προηγούμενος 1-0.\nΓκολ με το «καλησπέρα» και ροντέο\nΣτο δεύτερο μέρος, η αμυντική λειτουργία των Θεσσαλονικέων θύμισε κάτι από φιλικό προετοιμασίας. Μέσα σε δέκα λεπτά οι παίκτες του Αίαντα πέτυχαν τρία γκολ, εκμεταλλευόμενοι την τραγική εικόνα και τα ατομικά λάθη των Τσιρίλο, Κοντρέρας και Κρέσιτς. Ο Σουάρες στο 48’ σκόραρε ανάμεσα σε τρεις, ένα λεπτό αργότερα έστρωσε στον Ντε Ζέου, που πρόλαβε τον Κοντρέρας και στο 55’ το δράμα ολοκληρώθηκε με τον Κροάτη τερματοφύλακα να πληρώνει το γκελ της μπάλας, μετά από ακίνδυνο φαινομενικά φάουλ του Λίντγκρεν.\nΠαρά το τεράστιο σοκ από την απίστευτη αυτή τροπή, ο ΠΑΟΚ μπόρεσε να αντιδράσει στο 56’ με το πρώτο γκολ του Δημήτρη Σαλπιγγίδη στην επανεμφάνισή του στην Τούμπα.\nΗ ισοφάριση ήρθε πολύ αργά\nΤο χαμένο πέναλτι του Ίβιτς στο 77’ ίσως στέρησε πολύ περισσότερα από ένα γκολ από τον «Δικέφαλο». Ο Σερβός σκόραρε στο τελευταίο λεπτό της αναμέτρησης, όταν πλέον δεν υπήρχε χρόνος για να γίνει η επική ανατροπή.\nΠΑΟΚ (Παύλος Δερμιτζάκης): Κρέσιτς, Μπουσαίντι, Σνάουτσνερ (84' Φιλομένο), Τσιρίλο, Κοντρέρας, Γκαρσία, Βιτόλο (64' Μουσλίμοβιτς), Ίβιτς, Βιεϊρίνια, Σαλπιγγίδης, Σορλέν.\nΑγιαξ (Μάρτιν Γιολ): Στεκέλενμπουργκ, Φαν ντερ Βιλ, Ανίτα, Αλντερβάιρελντ, Βερτόγκεν, Λίντγκρεν, Ντε Ζέου, Ντε Γιονγκ, Σουάρες (91' Ολεγκιέν), Σουλεϊμάνι (78' Ερικσεν), Εμάνουελσον.\nΑναρτήθηκε από corfu soccer στις 12:00 μ.μ. 0 σχόλια Σύνδεσμοι σε αυτήν την ανάρτηση\nΑΟ ΚΕΡΚΥΡΑ: Αποχωρεί δανεικός ο Γιώργος Βλάχος\nΤελικά ο Γιώργος Βλάχος δεν θα είναι μέλος του ρόστερ του ΑΟ Κέρκυρα για τη νέα σαιζόν, καθώς ετοιμάζει τις βαλίτσες του για... άλλες πολιτείες! Ο 21χρονος χαφ εντός των επόμενων ημερών θα αναχωρήσει από το νησί με προορισμό το Αίγιο, καθώς -σύμφωνα με πληροφορίες μας- θα παραχωρηθεί για ένα χρόνο στον Παναιγιάλειο (μετέχει στη Γ' Εθνικής), με τη μορφή δανεισμού, προκειμένου να πάρει παιχνίδια. Πιθανότατα το ερχόμενο προσεχές σαββατοκύριακο ο ταλαντούχος παίκτης θα μεταβεί στο Αίγιο για να υπογράψει στη νέα του ομάδα. Ο Κερκυραίος ποδοσφαιριστής είχε ενταχθεί στους «κυανέρυθρους» το προηγούμενο καλοκαίρι, προερχόμενος από τον συντοπίτη Όλυμπο Γαρίτσας. Η τελευταία του εμφάνιση με τη φανέλα του ΑΟΚ ήταν την προηγούμενη Τετάρτη (28 Ιουλίου), στο φιλικό παιχνίδι κόντρα στην ΑΕ Πάφου, όπου μάλιστα είχε πετύχει το τέταρτο γκολ της κερκυραϊκής ομάδας.\nΟ Πρωταθλητής Ελλάδας επικράτησε της Πρωταθλήτριας Ευρώπης!\nΑποδίδοντας φοβερό ποδόσφαιρο στο πρώτο ημίχρονο και με μεγάλους πρωταγωνιστές τον εκπληκτικό Σεμπάστιαν Λέτο και τον εκτελεστή Τζιμπρίλ Σισέ, ο Παναθηναϊκός νίκησε 3-2 την Ίντερ στο «Rogers Centre» του Τορόντο.\nΔύο γκολ πέτυχε ο Γάλλος, ένα ο Αργεντινός.\nΤο σόου του Λέτο\nΟι Μιλανέζοι μπήκαν στον αγωνιστικό χώρο με σκοπό να επιβάλλουν το ρυθμό τους. Προσπαθούσαν να βρουν τον Ετό με μακρινές μπαλιές, αλλά ο Παναθηναϊκός δεν αντιμετώπιζε κανένα πρόβλημα. Μάλιστα, από το 5ο (μόλις) λεπτό, οι «πράσινοι» ανέλαβαν την πρωτοβουλία των κινήσεων, ήλεγξαν το ρυθμό και έβρισκαν, ειδικά από αριστερά, όπου ο εκπληκτικός Σεμπάστιαν Λέτο… χόρευε τους αμυντικούς των «νερατζούρι», διαδρόμους προς την εστία του Ορλαντόνι. Ιδιαίτερα κινητικοί, επίσης, ήταν και οι Γάλλοι, Τζιμπρίλ Σισέ και Σίντνεϊ Γκοβού, αλλά και ο Σωτήρης Νίνης. Ο Αργεντινός, όμως, ήταν… όλα τα λεφτά!\nΟ αριστερός χαφ του «τριφυλλιού» ήταν εντυπωσιακός και εκτός από κάποιες περιττές ενέργειες στο ξεκίνημα του αγώνα, ήταν μόνιμη απειλή στην άμυνα των Πρωταθλητών Ευρώπης.\nΟ Παναθηναϊκός, λοιπόν, με τα επιθετικά του «όπλα» (κυρίως) σε μεγάλη μέρα, κατάφερε να ανοίξει το σκορ στο 13' με τον Σισέ, έπειτα από σέντρα του Λέτο, ενώ δέκα λεπτά αργότερα (στο 23') και πάλι ο Γάλλος «έγραψε» με φοβερό σουτ το 2-0!\nΟι παίκτες του Ράφα Μπενίτεθ, στην προσπάθειά τους να… βρουν τι τους «χτύπησε», ανέβασαν την απόδοσή τους, χωρίς αυτό να σημαίνει, ωστόσο, ότι υποχώρησε ο Παναθηναϊκός. Σε μία αδράνεια (δεν μπόρεσε να απομακρύνει ο Καντέ) στην άμυνα του «τριφυλλιού» στο 31' ο Ετό μείωσε για τους Ιταλούς, οι παίκτες του Νίκου Νιόπλια, όμως, «σκύλιασαν» ακόμα παραπάνω…\nΣτο 41' ο Νίνης έφυγε στην αντεπίθεση, άνοιξε την μπάλα στον Λέτο, ο οποίος μόνος του απέναντι από τον Ορλαντόνι πέτυχε το τρίτο γκολ των «πρασίνων» και ολοκλήρωσε με θριαμβευτικό τρόπο ένα απίστευτο πρώτο ημίχρονο για την ομάδα του, που «έκανε πλάκα» στην Πρωταθλήτρια Ευρώπης και νταμπλούχο Ιταλίας.\nΑξίζει να σημειωθεί, πάντως, ότι «αχίλλειος πτέρνα» των «πράσινων» ήταν η άμυνα (και αυτό φάνηκε και στο δεύτερο 45λεπτο), η οποία φαίνεται πως ακόμα δεν έχει βρει τη «χημεία» της.\nΠολλές αλλαγές, λίγη μπάλα\nΤο δεύτερο ημίχρονο δεν είχε καμία σχέση με το πρώτο. Οι δύο προπονητές έκαναν πολλές αλλαγές και όπως είναι λογικό, ο ρυθμός έπεσε. Η Ίντερ προσπάθησε να μειώσει και πίεζε τον Παναθηναϊκό, ο οποίος κρατούσε, όμως, -μάλλον εύκολα- το υπέρ του 3-1.\nΟι Ιταλοί μόνο με κάποια μακρινά σουτ απειλούσαν την εστία του Τζόρβα, κατάφεραν εν τέλει να μειώσουν στο 86' με τον Κουτίνιο, αλλά μέχρι εκεί…\nΤο «τριφύλλι» πανηγύρισε τη μεγάλη νίκη, έστω και σε φιλικό επίπεδο, κόντρα στη σπουδαία Ίντερ, δείχνοντας (και αυτό είναι το κυριότερο) έτοιμος για μεγάλα πράγματα (και) τη νέα σεζόν.\nΤο φιλμ του αγώνα.\nΟι αρχικές συνθέσεις των δύο ομάδων:\nΠαναθηναϊκός (Νίκος Νιόπλιας): Τζόρβας, Σαριέγκι, Καντέ, Βύντρα, Σπυρόπουλος, Σιμάο, Κατσουράνης, Γκοβού, Λέτο, Νίνης, Σισέ\nΊντερ: (Ράφα Μπενίτεθ): Ορλαντόνι, Κόρντομπα, Ζανέτι, Ετό, Μαρίγκα, Καμπιάσο, Όμπι, Ματεράτσι, Κίβου, Πάντεφ, Ομπίνα\nΑναρτήθηκε από corfu soccer στις 12:52 μ.μ. 0 σχόλια Σύνδεσμοι σε αυτήν την ανάρτηση\n«Βουβή» αναχώρηση για Ισραήλ\nΧωρίς να κάνει δηλώσεις αναχώρησε η αποστολή του Ολυμπιακού για το Ισραήλ, όπου αύριο θα αντιμετωπίσει τη Μακάμπι Τελ Αβίβ (21:00, conn-x TV sport1 - NovaΣΠΟΡ FM 94,6). Έχοντας ως παρακαταθήκη το 2-1 του πρώτου αγώνα στο, οι Πειραιώτες θα προσπαθήσουν στο «Bloomfield Stadium» να πάρουν την πρόκριση στα πλέι οφ του Europa League.\nΤο ραντεβού στο «Ελευθέριος Βενιζέλος» ήταν προγραμματισμένος για τις εννέα το πρωί. Όλα τα μέλη της «ερυθρόλευκης» αποστολής, με εξαίρεση τον Ντουντού (έχει εξασφαλίσει ειδική άδεια) που θα μεταβεί απευθείας στο Ισραήλ, έδωσαν το «παρών» για την αναχώρηση. Ωστόσο, κανείς από τους παίκτες και ο Έβαλντ Λίνεν δεν έκαναν δηλώσεις στους δημοσιογράφους.\nΟι περισσότεροι παίκτες έκαναν μια χαλαρή βόλτα στα μαγαζιά του αεροδρόμιο, ενώ υπέγραφαν αυτόγραφα και μιλούσαν με οπαδούς της ομάδας. Από την πλευρά του, ο Γερμανός τεχνικός συνομιλούσε με τον Ντάρκο Κοβάσεβιτς και τον Μπόζινταρ Μπάντοβιτς για αρκετή ώρα.\nΑναρτήθηκε από corfu soccer στις 12:50 μ.μ. 0 σχόλια Σύνδεσμοι σε αυτήν την ανάρτηση\nSentraFM - 103,3\nNovaΣπορFM - 94,6\nΕΡΑσπορ - 101,8\n"Χαστούκι" στο ΣΥΡΙΖΑ για τα θρησκευτικά- Άλλη μια ιδεολογική ήττα της Κυβέρνησης - *Η Ολομέλεια του ΣτΕ έκρινε αντισυνταγματικό το πρόγραμμά των Θρησκευτικών, καθώς «κλονίζει τη θρησκευτική χριστιανική συνείδηση». * Συγκεκριμένα, ακύρ...\nΑντί για “ΠΑΕ Κέρκυρα”, ονομάστηκε… “ΠΑΕ ΑΟ Κασσιώπης Κέρκυρας”! -\nΠανελλήνιο Συντονιστικό Συμβασιούχων\nSexy guys… -\nΣτον Όλυμπο η πρώτη κούπα της χρονιάς - [image: alt]Ο Όλυμπος κατέκτησε το πρώτο τρόπαιο της σαιζόν, καθώς επικράτησε με 1-0 της Βολίδας, στο Σούπερ Καπ που διεξήχθη το απόγευμα στο γήπεδο της ΕΠ...\n▼ 2010 (1287)\n▼ Αυγούστου (43)\nΠΑΝΑΙΤΩΛΙΚΟΣ - ΑΟ ΚΕΡΚΥΡΑ 1-0 . ΜΕΤΡΙΑ Η ΚΕΡΚΥΡΑΙΚ...\nΑΟ ΚΕΡΚΥΡΑ : Η ΑΠΟΣΤΟΛΗ ΓΙΑ ΤΟ 2ο ΣΤΑΔΙΟ ΤΗΣ ΠΡΟΕΤ...\n Vourligans: Ας βάλουμε τέλος στην κοροϊδία - Πορ...\nΑΟ ΚΕΡΚΥΡΑ – ΔΗΛΩΣΗ ΤΟΥ Φ. ΛΑΜΟΤ: «Μακάρι να υπογρ...\n► 2009 (1694)


TCL 10L: Έρχεται στην Ελληνική αγορά με φανταστικά specs και προσιτό κόστος!\nPhonesTECHTCL 10L: Έρχεται στην Ελληνική αγορά με φανταστικά specs και προσιτό κόστος!\nΗ TCL Communication με χαρά ανακοινώνει την κυκλοφορία του TCL 10L, το οποίο έχει εντυπωσιακά χαρακτηριστικά, σχεδιασμό και είναι προσβάσιμο σε όλους. Με την υποστήριξη της οπτικής τεχνολογίας NXTVISION της TCL και με το αποκλειστικό chipset οθόνης, οι χρήστες θα έχουν πρόσβαση σε εικόνες με υψηλή ακρίβεια χρώματος. Oι δυνατότητες στην λήψη φωτογραφιών οποιαδήποτε στιγμή είναι απεριόριστες μέσω του συστήματος τετραπλής κάμερας NXTVISION AI. Απολαύστε το TCL 10L, το νεότερο σημείο αναφοράς στα προσιτά τηλέφωνα, που είναι προσβάσιμο αλλά και απόλυτα ισορροπημένο ποιοτικά παρόλο την χαμηλή τιμή του.\nNXTVISION ΟΘΟΝΗ & ΗΧΟΣ ΜΙΑ ΚΑΘΗΛΩΤΙΚΗ ΕΜΠΕΙΡΙΑ ΔΙΑΣΚΕΔΑΣΗΣ\nΗ ΚΑΜΕΡΑ ΓΙΑ ΚΑΘΕ ΣΤΙΓΜΗ NXTVISION ΚΑΜΕΡΑ\nΕΠΙΔΟΣΕΙΣ ΓΙΑ ΜΙΑ ΕΞΥΠΝΗ ΑΝΕΜΕΛΗ ΖΩΗ\nΑποτελείται από ένα ελκυστικό ολογραφικό ιριδίζον φινίρισμα που αντανακλά το φως. Το κομψό 3D κάλυμμα προσφέρει μια εξαιρετική αίσθηση στο χέρι σε προσιτή τιμή. Tο TCL 10L είναι διαθέσιμο τώρα, ξεκινώντας από €229 και είναι διαθέσιμο στα εμπνευσμένα από την φύση χρώματα Arctic White & Mariana Blue.\nTCL 10L τιμή\nGoogle: Βάζει τέλος στις κακόβουλες διαφημίσεις που σχετίζονται με τον COVID-19\nHonor MagicWatch 2: What's in the Box & Specs video


Όταν το 1877 ο Τόμας Έντισον ανακάλυπτε τον φωνογράφο δεν θα μπορούσε να φανταστεί την επιτυχία και την εξέλιξη που θα είχε. Επίσης δεν θα μπορούσε με τίποτα να φανταστεί ότι το 2018 ο φωνογράφος του θα ζούσε μια δεύτερη νεότητα στην μορφή του Kozmophone!\nΓια να είμαστε ειλικρινείς δεν ξέρουμε τι ακριβώς έπιναν οι σχεδιαστές του Kozmophone όταν συνέλαβαν την ιδέα αυτή, αλλά σίγουρα θα θέλαμε να το δοκιμάσουμε.\nΡετρό-μοντέρνο πικάπ, σύγχρονο γραμμόφωνο…δύσκολα μπορείς να το περιγράψεις, ενώ η λίστα με τα χαρακτηριστικά του είναι απλά από άλλον πλανήτη.\nΦυσικά κυρίως κάνει το αυτονόητο, το να παίζει δηλαδή τα βινύλια σας. Έπειτα η χοάνη που θυμίζει γραμμόφωνο κρύβει μέσα της ένα ηχείο το οποίο περιστρέφετε σε 360 μοίρες ώστε να ακούτε την μουσική όπου και αν κάθεστε. Σαν να μην έφτανε αυτό ολόκληρη ο χοάνη αφαιρείται και γίνεται ένα φορητό ασύρματο Bluetooth ηχείο το οποίο συνδέεται ασύρματα με το Kozmophone ή με το κινητό σας!\nΑφού λοιπόν έφτιαξαν τον μηχανισμό που περιστρέφει την χοάνη, οι σχεδιαστές -μάλλον υπό την επήρεια κάποιας ουσίας- αποφάσισαν να προσθέσουν επάνω του μια ολογραφική οθόνη στην οποία μπορεί ο χρήστης να προσθέσει έτοιμες ή τις δικές του εικόνες. Καμία χρησιμότητα, αλλά όπως φαίνεται το έκαναν γιατί μπορούσαν και αντικειμενικά έχει την πλάκα του. Μάλιστα σε συνδυασμό με τον φωτισμό που έχει κάτω από την βάση του το πικάπ δημιουργεί μια μοναδική ατμόσφαιρα σε σκοτεινούς χώρους.\nΚάτω από το ολόγραμμα δε υπάρχει ένα κρυφό συρταράκι στο οποίο μπορείτε να αποθηκεύσετε ένα κιτ καθαρισμού για τους δίσκους.\n«Και επάνω από το ολόγραμμα τι να βάλουμε» σκέφτηκαν οι ευφυέστατοι σχεδιαστές. Η απάντηση ήρθε γρήγορα.\n«Έναν ασύρματο φορτιστή για κινητά!» Και έτσι μπήκε και αυτός και μπορείτε να φορτίζετε το κινητό επάνω στο πικάπ-γραμμόφωνο-φωνογράφο.\nΠραγματικά είναι δύσκολο να καταλάβει κανείς την λογική αυτού του gadget, αλλά πρέπει να ομολογήσουμε ότι η σχεδίασή του είναι φανταστική και σίγουρα θα δώσει στιλιστικούς πόντους σε οποιοδήποτε χώρο και αν το τοποθετήσει κανείς.\nΤέλος αν νομίζετε ότι θα πρέπει να αποχωριστείτε κάποιο ζωτικό σας όργανο για να το αποκτήσετε κάνετε λάθος. Αν το στηρίξετε στα Kickstarter και Indiegogo θα αποκτήσετε ένα Kozmophone στο χρώμα της επιλογής σας έναντι μόλις 249 δολαρίων!\nZiggy’s cocktail bar στο Λονδίνο: Αφιερωμένο στον David Bowie


Σασμός: Γι' αυτόν τον λόγο ο Αστέρης πλησιάζει τον Σταύρο\n13 Μαΐου 2022 | 09:19\nΣασμός: Οι εξελίξεις στα επόμενα επεισόδια της σειράς θα είναι ενδιαφέρουσες αφού θα μάθουμε επιτέλους τον λόγο που ο Αστέρης πλησιάζει τον Σταύρο\nΠαίζεις βρώμικα Αστέρη…Συνέχισε. ΜΑΖΙ ΣΟΥ!!!\nΟ Αστέρης ψάχνει στο fb τον Σταύρο και έχει την ίδια φάτσα που έχει το twitter κάθε φορά που τον βλέπει : #sasmos pic.twitter.com/43XsOeJqQi\nΔείτε ακόμα Σασμός: Ο Γεράσιμος εξομολογείται τα πάντα στη Στέλλα\nΜέσα από το Daddy-Cool.gr κάναμε γνωστό πριν λίγες μέρες ότι ο Αστέρης και ο Σταύρος στα επόμενα επεισόδια της σειράς θα γίνουν τυχαία πολύ καλοί φίλοι. Συγκεκριμένα θα γνωριστούν τυχαία στην Κρήτη. Ο Σταύρος ανυποψίαστος είναι πολύ φιλικός με τον Αστέρη.\nΔείτε ακόμα Σασμός: Ο γάμος Μαρίνας Αντώνη είναι γεγονός\nΟ Αστέρης από την άλλη γνωρίζει ποιος είναι αυτός που μιλάει, οπότε αποφασίζει να αποκρύψει την ταυτότητά του και στα επόμενα επεισόδια της σειράς οι δύο άντρες θα έρθουν πιο κοντά. Η Αργυρώ έχει επιστρέψει στην Κρήτη μαζί με την Μαρίνα, τον μικρό Πέτρο και τον Σταύρο.\nΔείτε ακόμα Σασμός επόμενα επεισόδια : 145 , 146 , 147 , 148\nΕξακολουθεί να μην θέλει να έχει καμία σχέση με τον Αστέρη, αν και η καρδούλα της λέει άλλα. Ακόμη και ο Σταύρος θα ξεκινήσει να συνειδητοποιεί ότι στην Κρήτη είναι πολλά αυτά που στοιχειώνουν την Αργυρώ και θα μετανιώσει την απόφασή του να έρθουν να εγκατασταθούν στο νησί. Είναι όμως πολύ αργά για να το πάρει πίσω.\nΔείτε ακόμα Σασμός: Μαθιός και Βασιλική ετοιμάζουν τον γάμο τους\nΣτο μεταξύ ο Σταύρος και ο Αστέρης θα έχουν μία τυχαία συνάντηση που θα τους φέρει πιο κοντά. Ο Σταύρος θα είναι πολύ φιλικός με τον Αστέρη και ο δεύτερος θα του κρύψει την πραγματική του ταυτότητα για να έρθει ακόμη πιο κοντά του.\nΣτην αρχή σκεφτήκαμε ότι ο Αστέρης είναι απλά πολύ ευγενικός και θέλει να είναι σίγουρος πως η Αργυρώ είναι με ένα καλό παιδί. Όμως στα επόμενα επεισόδια της σειράς θα δούμε τον Αστέρη να γίνεται φίλος με τον Σταύρο με σκοπό να τον χωρίσει από την Αργυρώ.\nΟ έρωτας του Αστέρη από την Αργυρώ γίνεται όλο και πιο δυνατός και θα κάνει ό,τι περνάει από το χέρι του για να την κάνει και πάλι δική του. Ο Σταύρος θα τον εμπιστευτεί και θα του ανοίξει όλα του τα χαρτιά. Ο Αστέρης όμως έχει κρυμμένα μυστικά και…ντοκουμέντα. Η συνέχεια στις οθόνες σας.


Κεφάλαιο αδυνάτισμα: Η μεζούρα λέει πάντα την αλήθεια; - Queen.gr\nΚεφάλαιο αδυνάτισμα: Η μεζούρα λέει πάντα την αλήθεια;\nO Παναγιώτης Κουμαντάκης απαντάει στις απορίες σας\nΟι μετρήσεις των περιμέτρων του σώματος, πραγματοποιούνται με τη γνωστή σε όλους μεζούρα, και αποτελούν μία γνωστή, προσφιλή, εύκολη και ανέξοδη μέθοδο για τη μέτρηση των βελτιώσεων στο σώμα. Τα σημεία που συνήθως μετρούνται είναι η περίμετρος των χεριών, της μέσης, της κοιλιάς, των γοφών και των μηρών. Τι ακριβώς μας δείχνει όμως η μεζούρα; Λέει πάντα την αλήθεια;\nΌταν μετράμε με τη μεζούρα ένα μέλος (π.χ. τον μηρό), το αποτέλεσμα που παίρνουμε δείχνει τη συνολική περίμετρο του μέλους, η οποία αποτελείται από τους μύες και από το λίπος. Σε κάποιες περιπτώσεις όπως στα υπέρβαρα άτομα, που κύριος στόχος τους είναι η μείωση του σωματικού μεγέθους, πράγματι η μεζούρα είναι ένας αποτελεσματικός τρόπος για να μετρήσουμε τις βελτιώσεις.\nΤι γίνεται όμως με τα άτομα που ακολουθούν τόσο αερόβιο πρόγραμμα (για μείωση του λίπους), όσο και πρόγραμμα μυϊκής ενδυνάμωσης (για σύσφιξη); Σε αυτές τις περιπτώσεις τα πράγματα είναι πιο περίπλοκα. Το λίπος μειώνεται από την αερόβια άσκηση, η μυϊκή μάζα αυξάνεται λίγο από την ενδυνάμωση, με αποτέλεσμα πολλές φορές η περίμετρος να παραμένει ίδια. Άρα μετρώντας την περιφέρεια με τη μεζούρα, η βελτίωση είναι μηδενική, γεγονός... απογοητευτικό ! Ωστόσο το αποτέλεσμα της μεζούρας αυτή τη φορά δεν απεικονίζει τις πραγματικές βελτιώσεις. Σε αυτές τις περιπτώσεις επιτυγχάνεται ο σημαντικότερος στόχος : βελτιώνεται η σύσταση του σώματος! Αυτό σημαίνει ότι μειώνεται το ποσοστό λίπους του σώματος, ενώ παράλληλα αυξάνεται η συνολική μυϊκή μάζα, προσδίδοντας καλαισθησία, σύσφιξη και γράμμωση.\nΕπομένως η μεζούρα δε λέει πάντα την αλήθεια! Ο πιο έγκυρος τρόπος να «μετρηθούν» τα αποτελέσματα είναι η μέτρηση της σύστασης του σώματος ή η απλή λιπομέτρηση. Οι μετρήσεις αυτές πραγματοποιούνται με ειδικά μηχανήματα, που τα βρίσκουμε σε διαιτολογικά κέντρα και σε μεγάλα γυμναστήρια.\nΕπηρεάζει η άσκηση τον εμμηνορροϊκό κύκλο της γυναίκας;\nΠροπόνηση δόνησης : Τι μπορεί να επιτύχει;


Posada del Salvador από 43€. Ξενοδοχεία σε Σαντιάγο - KAYAK\nEliodoro Yañez 893 - Providencia, Σαντιάγο, Χιλή\nΣχετικά με την τοποθεσία Posada del Salvador\nΑυτό το κατάλυμα (Posada del Salvador, Σαντιάγκο) βρίσκεται στην καρδιά της πόλης, 10 λεπτά με τα πόδια από: Νοσοκομείο Clinica Santa Maria και Πάρκο Uruguay. Στις σημαντικές παροχές περιλαμβάνονται υπηρεσίες στεγνοκαθαριστηρίου/πλυντηρίων, ρεσεψιόν όλο το 24ωρο και πολύγλωσσο προσωπικό. Με επιπλέον χρέωση οι επισκέπτες μπορούν να χρησιμοποιήσουν το λεωφορειάκι για μεταφορά από και προς το αεροδρόμιο κι επίσης στους χώρους μας θα βρείτε δωρεάν στάθμευση χωρίς παρκαδόρο.\nΦωτογραφίες από το Posada del Salvador\nΔιαθέσιμα δωμάτια στο Posada del Salvador\nStandard Rooms(42€ - 52€)\nΠαροχές στο Posada del Salvador\nΚριτικές για το Posada del Salvador\nSky Costanera2.4 χλμ\nIglesia de San Francisco2.5 χλμ\nMuseo Histórico Nacional2.5 χλμ\nCatedral Metropolitana de Santiago2.6 χλμ\nMuseo Chileno de Arte Precolombino2.7 χλμ\nParque Bicentenario4.4 χλμ\nΗ ώρα άφιξης είναι μετά τις 10:00, η ώρα αναχώρησης είναι πριν από τις 13:00\nPosada del Salvador: Συχνές ερωτήσεις\nΠού βρίσκεται το Posada del Salvador;\nΤο Posada del Salvador βρίσκεται στη διεύθυνση Eliodoro Yañez 893 - Providencia, περιοχή Providencia, 3,2 χλμ. από το κέντρο της πόλης Σαντιάγο. Το κοντινότερο αξιοθέατο στο Posada del Salvador είναι: La Chascona.\nΠότε είναι το check-in και το check-out στο Posada del Salvador;\nΣτο Posada del Salvador, το check-in γίνεται στις 10:00 και το check-out στις 13:00.\nΠροσφέρει το Posada del Salvador δωρεάν Wi-Fi;\nΝαι, το Posada del Salvador προσφέρει δωρεάν Wi-Fi.\nΠροσφέρει το Posada del Salvador δωρεάν πάρκινγκ;\nΝαι, το Posada del Salvador προσφέρει δωρεάν πάρκινγκ.\nΠόσο απέχει το Posada del Salvador από το αεροδρόμιο;\nΤο Posada del Salvador απέχει 15,7 χλμ. από το Σαντιάγο Arturo Merino Benitez.\nHotel Presidente7.6 Καλό (933 κριτικές)0,07 χλμΕστιατόριο, Μπαρ/Σαλόνι, Υπηρεσία δωματίου+56€\nMarilu's Bed and Breakfast0,12 χλμWi-Fi, Καλωδιακή ή δορυφορική τηλεόραση+67€\nTagle Hotel Boutique8.8 Εξαιρετικό (270 κριτικές)0,33 χλμΜόνο για ενήλικες, Εστιατόριο, Μπαρ/Σαλόνι+61€\nIbis Budget Santiago Providencia7.8 Καλό (3.485 κριτικές)0,54 χλμWi-Fi, Δωρεάν πάρκινγκ, Aίθουσα συνεδριάσεων+48€\nibis Santiago Providencia7.3 Καλό (3.208 κριτικές)0,51 χλμΕστιατόριο, Μπαρ/Σαλόνι, Υπηρεσία δωματίου+52€\nHotel Maria Angola10 Εξαιρετικό (1 κριτική)0,36 χλμΕστιατόριο, Μπαρ/Σαλόνι, Υπηρεσία δωματίου+71€\nNH Ciudad de Santiago8.2 Εξαιρετικό (1.582 κριτικές)0,49 χλμΓυμναστήριο, Εστιατόριο, Μπαρ/Σαλόνι+73€\nΑναζητήστε εκπτώσεις για το Posada del Salvador σε Σαντιάγο με την KAYAK. Αναζητήστε τη φθηνότερη προσφορά ξενοδοχείου για το Posada del Salvador σε Σαντιάγο. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Posada del Salvador με την προσφορά που σας ταιριάζει καλύτερα. από 43€/βράδυ (οι πιο πρόσφατες τιμές για το ξενοδοχείο).


Γυναίκες στο χακί; | Newspepper\nΓυναίκες στο χακί;\nΤην πρόθεση του υπουργείου Εθνικής Άμυνας να προωθήσει το μέτρο της εθελοντικής στράτευσης των γυναικών, ανακοίνωσε από την Τρίπολη ο Πάνος Καμμένος. Θυμίζουμε πως η εν λόγω ιδέα είχε διαρρεύσει στον Τύπο πριν δύο περίπου εβδομάδες.\nΌπως είπε ο υπουργός Άμυνας, η σκέψη που υπάρχει και θα εξεταστεί με τους αρχηγούς και τα επιτελεία, είναι η δυνατότητα της εθελοντικής στράτευσης των γυναικών, οι οποίες όπως ανέφερε χαρακτηριστικά, «δεν έχουν τίποτα να ζηλέψουν από τους άντρες συναδέλφους τους».\nΑπαντώντας σε ερώτηση δημοσιογράφου σχετικά με το πότε θα ξεκινήσει η υλοποίηση αυτής της σκέψης, ο κ. Καμμένος είπε ότι «θα ξεκινήσει η συζήτηση στο Συμβούλιο Άμυνας με τα επιτελεία, με την πολιτική ηγεσία και με την κοινωνία, για να δούμε πώς μπορεί να γίνει αυτό με τον καλύτερο τρόπο».\nΠρόσθεσε δε ότι «δεν πρόκειται να κάνουμε την Ελλάδα, Ισραήλ, ώστε να έχουμε υποχρεωτική στράτευση, αλλά θα δώσουμε τη δυνατότητα στην εθελοντική στράτευση».\nΠροηγούμενο άρθροΠως να αντιμετωπίσετε το έγκαυμα με φυσικό τρόπο\nΕπόμενο άρθροΟ Λαφαζάν θα μας …βγάλει από τα ρούχα μας